Украина давлат идораларида мамлакат президенти сурати тақиқланиши мумкин\n13:51 / 21.04.2016\nУкраина раҳбари Петр Порошенкодан, давлат идораларида президент суратини осиб қўйишни қонун воситасида таъқиқлашни илтимос қилишмоқда. Шу мазмундаги сўровнома украин етакчиси расмий сайтига жойлаштирилган.\nСўровномага қолдирилган изоҳда ёзилишича, "Украина президенти расмини идоралар, аудиториялар, синфхоналар ва бошқа давлат иншоотларида осиб қўймаслик мақсадга мувофиқдир. Чунки, украинлар, икки йилдан ортиқроқ вақтдан бери "турмуш даражаси бугуноқ яхшилангани"га гувоҳ бўлишди, «президентнинг қадрли дўстлари»ни кўришди ва «янгича яшаш» қандай бўлишини бошидан кечириб келмоқда".\n"Президент эса, аслида, баландпарвоз шиорлар билан эмас, амалий ҳаракатлари билан Украина халқининг муҳаббати ва ҳурматига сазовор инсон бўлиши лозим. Балки, хизмат идораларига диний суратлар қўйилса, камроқ халқ мулкини ўғирлашармиди?", — дейилади сўровномада.\nАйни вақтда, петицияга 7 киши имзо чеккан, уни 25 минг киши маъқулласа, президент муҳокамасига киритилади.\nТаъкидлаш лозимки, Украина давлат раҳбари сайтида шунга ўхшаш сўровлар кўплаб жойлаштирилади. Хусусан, Порошенкодан русча исм-шарифларни украиначалаштириш ҳам илтимос қилинган эди.


3 йил аввал 2191 Шайх Муҳаммад Содиқ Муҳаммад Юсуф\nҚуръони Каримда исми кўп зикр қилинган пайғамбарлардан бири Нуҳ алайҳиссаломдир. У зот каломи илоҳийда қирқ уч жойда эсга олинганлар. Нуҳ алайҳиссаломнинг қиссалари Қуръони Каримнинг бир қанча сураларида, жумладан, «Аъроф», «Ҳуд», «Мўъминун», «Шуаро» ва «Қамар» сураларида муфассал равишда тилга олинган. Бунинг устига, каломи шарифнинг бутун бир бошли сураси у зотга аталиб, «Нуҳ» сураси деб номланган.\nБу сура бошидан охиригача Нуҳ алайҳиссалом қиссасига бағишланган. Бу ҳолат Қуръони Каримда бошқа такрорланмайди. Фақат «Юсуф» сурасида шунга ўхшаш ҳолат бор, холос. Аммо Юсуф алайҳиссаломнинг қиссалари бир сурада келган. Нуҳ алайҳиссаломнинг қиссалари эса бир неча сураларда келган.\nИдрис алайҳиссалом Нуҳ алайҳиссаломга катта бобо бўладилар. У кишининг оталарининг исми Ломак, боболарининг исми Мутушлахдир. Нуҳ алайҳиссаломни ажнабийлар Ахнух деб номлайдилар.\nИмом Бухорий Ибн Аббос розияллоҳу анҳудан ривоят қилишларича, у киши:\n«Одам билан Нуҳ орасида ўн аср ўтган. Ҳаммаси Исломда», деганлар.\nБундан Одам алайҳиссалом билан Нуҳ алайҳиссалом ўрталарида минг йил ўтганлиги келиб чиқади.


Ўзбекистон - Мода саноати: Битта пахтали футболкага 2700 литр сув сарфланади - BBC News O'zbek\nЎзбекистон - Мода саноати: Битта пахтали футболкага 2700 литр сув сарфланади\n24 феврал 2019\nҲар қандай замонавий инсон чиройли кийинишни истайди. Бироқ мода саноати уйимизга қанчалик зарар келтираётганини кўпчилигимиз яхши англамаймиз. Масалан, оддий пахтани олайлик. Ўта катта миқдорда сув талаб қилувчи ушбу ўсимлик дунё бўйлаб чучук сув етишмаслигининг муҳим сабабчиларидан бирига айланиб улгурган.\nЗамонавий кийим-кечак ишлаб чиқариш дунё бўйлаб ёввойи табиат ва инсониятнинг ўз келажагига ўнглаб бўлмас талафот келтираётган энг йирик саноатлардан биридир. Қиммат кийим бутикларида сотилаётган маҳсулотларнинг аксарияти атроф-муҳит ва жониворларга бевосита салбий таъсир кўрсатади. Қуйида фейшн материалларнинг сиз ҳаёлингизга келтирмаган энг кўп учровчи беш зарари билан танишишингиз мумкин.\nАрзон кашмири жемпер ва Мўғулистон даштлари\nМўғулистоннинг бепоён даштлари ва унда яшаётган турли жониворлар, жумладан, қор барси, корсак тулкиси ва бобак суғури айни вақтда жиддий хавф остида қолмоқда. Иқлим ўзгариши, тупроқ емирилиши ва дарёлар-кўлларнинг қуриб қолиши туфайли бу даштлар аллақачон саҳролашиш босқичига кириб бўлган.\nАйни вақтда эса жундан иборат майин мато бўлмиш арзон кашмири олиш саноати бу фалокатни янада тезлаштириб юбормоқда. Гап шундаки, бу мато учун жун олинадиган ҳайвонлар сони 1990 йиллардан бери уч баробарга ортган ва улар яйловларни ҳаддан зиёд еб битирмоқда.\nТадқиқотларга кўра, ҳозирда Мўғулистоннинг машҳур яйловларининг 70 фоизи йўқолиб кетиш ёқасига келиб қолган ва бундай ҳолатнинг 80 фоизига айнан чорва ҳайвонларини ўтлатиш сабаб бўлган.\nХўш, мўғул чўпонлари нега чорва бошини янада кўпайтиришга интилмоқда? Жавоб оддий: жаҳон бозорида арзон кашмирига бўлган талабнинг ўсиб бораётгани туфайли. Жуни майин бўлган эчкилар кашмири мато учун жуда ажойиб манба бўла олади, аммо улар бошқа ҳайвонлар, масалан, қўйлардан фарқли ўлароқ, ўсимликларни таг-томири билан суғуриб ташлайди.\nМўғулистон бугунги кунда дунёдаги иккинчи йирик кашмири мато ишлаб чиқарувчи давлат ҳисобланади.\nКир ювиш машинаси ва сув ҳавзалари\nПластикнинг микрозаррачалардан тортиб идишларга қадар бўлган кўринишда уммонлар ва бошқа сув ҳавзаларини булғаётгани, сувда яшовчи жониворларнинг кенг кўламда қирилиб кетишига сабаб бўлаётгани ҳақида кўпчилигимиз эшитганмиз.\nУйингиздаги беозор кўринган дастёр - кир ювиш машинасининг сув ҳавзаларини қанчалик даражада заҳарлаши мумкинлигини биласизми?\nЗамонавий кийимларнинг аксарияти синтетик материаллардан тайёрланади. Бундай кийимлар оддий кир ювиш машинасида ювилганида, миллионлаб митти толалар оқава тизимлар орқали уммонлар, денгизлар ва дарёларга бориб тушади. Бу толалар ўзида ўта заҳарли кимёвий моддаларни сақлайди. Сувга тушгандан сўнг улар шиддат билан экотизимлар, сув жониворларини заҳарлай бошлайди.\nТадқиқотчилар бундай толаларни дунёнинг турли бурчагида турфа жониворлар танасидан топган. Микротолалар, ҳаттоки, биз истеъмол қиладиган озиқ-овқат маҳсулотларига ҳам тушиши аниқланган.\nТолаларнинг жониворлар организми учун энг хавфли жиҳати шундаки, у ҳазм қилиш трактини бузиб юборади. Оқибатда, ҳазм қилиш жараёни ишдан чиқади ва жонивор чекланган миқдорда озиқланиш ҳамда очликдан ҳалок бўлади.\nЦеллюлоза толалар ва йўқолиб бораётган ўрмонлар\nЦеллюлозадан олинган толали матолар фейшн саноатида юксак қадрланади. Ўз навбатида целлюлоза, асосан, ёғочдан олинади. Бу ишлаб чиқариш жараёнининг мантиқий давоми ўрмонларга бориб тақалади. Демак, биз сотиб олаётган кийимлар ўрмонларнинг қисқариб бориши ва уларда яшаётган ҳайвонларнинг қирилиб кетишига бевосита ҳисса қўшмоқда.\nБугунги кунда, йилига 150 миллион дарахт кийим-кечак саноати учун кесиб ташланмоқда. Машҳур кийим брендларининг атиги бармоқ билан санарли қисмигина бу учун махсус қайта тикланувчи ўрмонлардан фойдаланади. Бироқ целлюлоза толаларга бўлган талаб Индонезия, Канада ва Амазон ўрмонларининг остин-устун қилинишига сабаб бўлмоқда.\nЎрмонлар сайёрамизни кислород билан таъминловчи асосий «ўпка» бўлгани сабабли ҳам уларнинг қисқариб бориши иқлим ўзгаришига бевосита таъсир қилади, аммо инсоният чиройли кийимларга бўлган ҳавас ортидан бундай фожиага эътибор бермай, ўз келажагини булғамоқда.\nОдамларда табиий маҳсулотлар атроф-муҳитга зарар келтирмайди, деган қараш мавжуд. Бироқ зарар маҳсулотнинг ўзидан келмаса ҳам, уни етиштириш ва ишлаб чиқариш давомида экотизимга тиклаб бўлмас фалокат етиши мумкин.\nМасалан, оддий пахтани олайлик. Ўта катта миқдорда сув талаб қилувчи ушбу ўсимлик дунё бўйлаб чучук сув етишмаслигининг муҳим сабабчиларидан бирига айланиб улгурган. Пахтадан тайёрланган биргина футболканинг тайёр ҳолга келиши учун 2,700 литрга қадар сув талаб этилади. Марказий Осиё, хусусан, Ўзбекистон ва Қозоғистонда пахта етиштириш саноати Орол Денгизининг тамомила қуриб битишига олиб келди.\nБундан ташқари пахта етиштириш давомида юқори даражада заҳарли пеститсидлар ва бошқа хавфли кимёвий моддалардан фойдаланилади. Бу ҳам сув ва тупроқнинг катта кўламда зарарланишига сабаб бўлади.\nДунё бўйлаб қишлоқ хўжалигида ҳашаротларга қарши қўлланилувчи кимёвий моддаларнинг 22.5 фоизи айнан пахта саноатига тўғри келади. Айни дамда олимлар яқин келажак ичида ҳашаротлар тури ва сонининг кескин қисқариб кетишидан огоҳлантириб, бонг урмоқда.\nТинимсиз ўзгараётган кийимлар\nСўнгги вақтларда ишлаб чиқарувчилар ҳар бир фасл ёки муддатга мослаб, ўз кийим коллекцияларини тинимсиз ўзгартирмоқда. Бундан асосий мақсад - одамларни тезроқ ва кўпроқ кийим сотиб олишга янада ундаш. Оқибатда, ҳар бир инсоннинг уйида кундалик ҳаётда деярли кийилмайдиган кийим-кечак ғарами юзага келмоқда.\nҲар йили дунё фейшн саноати 100 миллиарддан зиёд янги кийим-бош ишлаб чиқаради. Бироқ уларнинг ҳаммаси кўп вақт ўтмай, ахлатга отилади. Замонавий кийимлар чириши қийин кечувчи синтетик материаллардан тайёрланган. Синтетик материалларнинг аксарияти эса нефть маҳсулотларидан олинади.\nХулоса ўрнида айтганда, оддий бир кўйлак истеъмолчи учун арзимаган пулга тушиши мумкин, лекин у ёввойи табиатга келтираётган зарарни тўлашга инсониятнинг ҳеч қачон қурби етмайди.\nЎзбекистон, расмий Тошкент Афғонистон шимолидаги вазиятдан чуқур хавотирдами?\nТошкент: Ўзбекистонда ҳам коронавируснинг Дельта 'ҳиндистонча' штамми аниқландими?


Ўзбекистон U-19 аёллар терма жамоаси эртага Мьянмага қарши оқ либосда ҳаракат қилади\n25 апрель, 2019, 15:45 118\nЎзбекистон U-19 аёллар терма жамоаси Мьянмага қарши ўйин билан саралаш баҳсларини бошлайди.\nАввал хабар берганимиздек, Ўзбекистон U-19 аёллар терма жамоаси жорий йилнинг апрель 26-30 апрель кунлари Мьянмада бўлиб ўтадиган Осиё чемпионатининг иккинчи саралаш босқичида қатнашади. Терма жамоамиз Австралия, Мянма ва Непал каби жамоалар билан биргаликда "А" гуруҳидан жой олган.\nАна шу мусобақада қатнашиш учун терма жамоамиз делегацияси Тошкент-Бангкок-Янгон-Мандалай йўналиши бўйича парвоз қилиб, Мьянмага етиб борди. Эртага гуруҳнинг дастлабки учрашувлари бўлиб ўтади. Ўзбекистон U-19 аёллар терма жамоаси Мьянмага қарши ўйин билан саралаш баҳсларини бошлайди. Бугун ўйин олдидан митинг бўлиб ўтди. Унга кўра, эртага Карима Йўлдошева шогирдлари оқ, Мьянма эса қизил рангли либосда майдонга тушади. Куннинг иккинчи ўйинида Австралия Непал билан баҳс олиб боради.


Рақамли таълимни жорий қилишга оид лойиҳа...\n16.09.2020 17:09 0 3679\n2020 йилнинг 16 сентябр куни Тошкент шаҳрининг Юнусобод туманида жойлашган 250 - умумтаълим мактабида ва Олмазор туманида жойлашган 133 – умумтаълим мактабида рақамли таълимни сингдиришга оид бошланғич лойиҳа тақдим этилиб, Халқ таълими вазирлиги ҳамда Ўзбекистон Республикаси ахборот технологиялари ва коммуникацияларини ривожлантириш вазирлиги кўмагида Huawei компанияси ва Ўзтелеком миллий оператори ҳамкорлигида амалга оширилди. Мазкур синов лойиҳаси ушбу икки мактабда жорий қилиниш билан бир қаторда, Муҳаммад ал-Хоразмий номидаги АКТ фанларига ихтисослашган махсус мактабда ҳам тадбиқ этилди.\nМазкур бошланғич лойиҳа Халқ таълими вазирлиги ва Huawei компанияси ўртасида ўтган йили тузилган «Халқ таълими соҳасига замонавий ахборот-коммуникация технологияларини жорий қилиш тўғрисида»ги Меморандум доирасида амалга тадбиқ этилди. Лойиҳа доирасида иккита мактабда унга ажратилган ўқув хоналари Wi-Fi тармоғи билан қопланди, масофавий таълим ва реал вақтда машғулотлар ўтказиш учун видеоконференцалоқа тизимлари йўлга қўйилди. Ахборот технологияларини ўрганишга хизмат қиладиган аудиториялар планшетлар, булутли хотира учун зарур сервер ускунаси билан жиҳозланди, шунингдек, Ўзбектелеком миллий оператори билан ҳамкорликда ахборот узатиш тармоғига оид инфратузилма яратилди. Ҳар бир мактабда бештадан ўқув хонаси тўлиқ таъмирдан чиқарилди.\n«Давлатимиз раҳбари томонидан жорий йил «Илм-маърифат ва рақамли иқтисодиётни ривожлантириш йили» деб номлангани ҳам бежизга эмас. Зеро, Муҳтарам юртбошимиз 2020 йилнинг номида рақамли иқтисод атамаси борлигини таъкидлаб ўтди ва бу борада кенг оммага, мактаб болаларига тушунчалар бериш учун педагогларга тинмай мурожаат қилмоқдалар. Халқ таълими соҳасида ҳам рақамли тизимни ривожлантиришда бир қанча ишлар амалга ошириб келинмоқда», — деб таъкидлади Ўзбекистон Республикаси Халқ таълими вазирининг ўринбосари Рустам Каримжонов.\n«Ўтган йили Ўзбекистон Республикаси Президентининг Huawei бош қароргоҳига қилган ташрифи давомида давлат раҳбари ахборот технологиялари йўналишида кадрлар тайёрлаш учун ҳамкорлик зарурлигини алоҳида таъкидлаб ўтди, бинобарин, бу омил мамлакатда рақамли иқтисодиётни ривожлантиришда пойдевор ҳисобланади. Ўқув жараёнида юқори технологиялардан фойдаланиш — мамлакат кадрлар захирасини тайёрлашда муҳим рол ўйнайди. Мазкур муассасаларда йўлга қўйилган бошланғич лойиҳалар Ўзбекистондаги бошқа мактабларни ҳам келгусида рақамлаштириш учун зарур бўлган имкониятларни ўзида акс эттиради. Биз ушбу йўналишда ҳамкорликни давом эттиришдан фақат мамнун бўламиз», — деди Huawei компаниясининг корпоратив алоқалар департаменти раҳбари Даврон Азизов.\nСўнгги ойлар мобайнида пандемия шароитида рақамли технологиялардан фойдаланишнинг аҳамияти ҳар қачонгидан-да ортди. Таълим ва тиббиёт сингари ижтимоий соҳаларнинг рақамлаштирилиши, биринча галда, аҳолига хизмат кўрсатиш самарадорлигини оширишда ўзининг ижобий жиҳатларини намоён қилмоқда. Технологиялар педагогика ва тиббиёт ходимларининг елкасига тушадиган юкни енгиллаштириш, шу билан бирга, ахборот алмашиш жараёнининг сифатини ошириш ва уни тезлаштиришга хизмат қилиши лозимдир. Айни шу сабаб мактаб партасиданоқ ёш авлодда рақамли кўникмаларни ҳосил қилиш ва уни юқори технологиялар оламига уйғунлаштириш жуда муҳимдир.


Дўстликка чорлайдиган байрам – Сурхон тонги\nБош саҳифа / Маданият / Дўстликка чорлайдиган байрам\nДўстликка чорлайдиган байрам\nАпрел 12, 2019\tМаданият Изоҳ қолдириш 515 Кўрилди\n— Барча туркий халқларнинг ўз эпослари бор. “Алпомиш” ўзбекларники бўлса, “Манас” қирғизларники, бизда “Гўрўғли” туркумидаги достонларни бахшиларимиз маҳорат билан куйлашади. Мен Термизга келиб, нафақат бахшичилик санъати, балки ўзбек халқининг асрлар давомида шаклланиб келган халқ ҳунармандчилиги: зардўзлик, каштачилик, нақшинкорлик, кулолчилик, гиламдўзлик, кандакорлик санъати намуналарини кўриб, бу элнинг мероси ўзи каби боқий эканлигига ишондим. Фестивалга келаётган 7 ёшдан 70 ёшгача бўлган томошабинлар ҳаракатида юртига, халқига, унинг боқий меросига бўлган кучли эҳтиром ва ҳурматни кўрдим. Келажакда бу фестиваль нафақат туркий халқларни, бутун дунё халқлари номоддий маданиятини ривожлантиришга ва улар орасидаги дўстликни мустаҳкамлашга хизмат қилади, деб ўйлайман.\nТуркманистон миллий консерваторияси\nОлдинги Бунақасини кўрмагандим…\nКейинги Маданият Вазири: Бахшичилик – бу, бир актёр театри\nШоирни севиш – миллатни севиш


Боксчиларимиз Осиё чемпионатида тенгсиз эканликларини исботлашди (Рейтинг)\n7 май, 2017, 23:50\nТошкент шаҳридаги «Ўзбекистон» спорт мажмуасида 30 апрелдан старт олган Бокс бўйича Осиё чемпионати бугун ўз ниҳоясига етди. Терма жамоамиз билан биргаликда 27 мамлакатдан ташриф буюрган 169 нафар боксчи иштирок этган қитъа биринчилигида ўзбек боксчилари яққол пешқадамлик қилишди.\nТўлиқ таркиб билан қатнашган Бокс бўйича Ўзбекистон терма жамоаси чемпионат якунида 9 та олтин медални қўлга киритди. Қўшни мамлакатдан ташриф буюрган қозоғистонлик боксчилар эса 1 та олтин, 3 та кумуш ва 4 та бронза медалларини қўлга киритишди. Кучли учликни икки мамлакат вакиллари якунлаб беришган. Ҳиндистон ҳамда Мўғулистондан ташриф буюрган чарм қўлқоп усталари иккитадан кумуш, иккитадан бронза медаллари билан тақдирланди.\nБокс бўйича Осиё чемпионати | Медалларнинг сифати бўйича иштирокчи мамлакатлар рейтинги


Тошкент ирригация ва қишлоқ хўжалигини механизациялаш муҳандислари институти маданият саройи 1980 – йил қуриб фойдаланишга топширилган. Маданият саройида 888 та юмшоқ ўринли катта зал, реквизитлар сақлаш, машғулотлар ўтиш учун хоналар мавжуд. Катта залда овоз кучайтириш мосламалари ўрнатилган ва Бухоро миллий зардўзлик йўналишда тўқилган парда осилган.\nМаданият саройида 5 та тўгараклар бўлиб, унда малакали ходимлар машғулод олиб боришади, тўгаракларда 500 га яқин иқтидорли талабалар шуғулланиб келмоқда.\nМаданият саройида замонавий эстрада ансамбли ташкил этилган бўлиб, институт миқёсида бўлиб ўтадиган байрам тадбирларда доимий равишда хизмат қилади.\nМаданият саройи қошидаги тўгараклар\n“Қувноқлар ва Зукколар” тўгараги\nВақт , соат\n15 00 дан\n17 00 гача\n“Миллий ва замонавий рақс” тўгараги\nВокал (Қўшиқ айтиш)\nДушанба ,Чоршанба, Жума\n“Театр студияси” тўгараги\nСахна нутқи маданияти ва актиёрлик махорати\n“Талабалик олтин давр” зеро ушбу олтин давримиздан унумли фойдаланиш биз ёшлар учун жуда муҳимдир.\nШундай экан қуйидаги тўгаракларга сизларни таклиф қиламиз.\nИнститутнинг иқтидорли талаба қизлари учун 7 йилдан буён Ўзбекистон халқ артисти М. Ахмедова бошчилигида «Миллий ва замонавий рақс» ансамбли тўгараги ташкил этилган. Хозирда иқтидорли шогиртлари томонидан давом этирилмоқда. Бу тўгарак ўз фаолияти давомида турли хил халқаро рақс санъати тадбирларида фаол иштирок этиб, Ўзбек миллий рақс саънатини дунёга намойиш этиб келмоқда.\nИнститутнинг миллий рақс тўгараги жамоаси - 2010 йилнинг 19 апрелдан 28 апрелга қадар, Туркия давлатининг “Kocaeli” шаҳрида бўлиб ўтган “Халқаро болалар фестивали” - “Kocaeli Uluslalarasi 23 Nisan Cocuk Festival” байрамида, 2011 йилда Украинанинг Киев шахрига халқаро “Миллий рақс саънати” фестивалида фаол иштирок этиб фахрий ёрлиқ ташаккурномалар ва қимматбахо совғаларга сазовор бўлишди.\n“Миллий ва замонавий рақс” тўгараги сешанба, пайшанба кунлари соат 15 00 да бошланади.\n“ҚУВНОҚЛАР ВА ЗУККОЛАР” ВА “КВН” ТЎГАРАГИ\nИнститутда қувноқ ва хозиржавоб талаба ёшларимиз учун 15 йилдан буён ҚВЗ (Қувноқлар ва Зукколар) тўгараги ўз фаолиятини олиб бормоқда. Хозирги кунга қадар ушбу тўгаракда институтнинг иқтидорли талабалари “Тарғибот” жамоасида Республика миқёсида хар йили ўтказилаётган ҚВЗ танловларида институт шаънини химоя қилиб, фахрли ўринларни эгаллаб келмоқдалар.\n2012 йил Тошкентда бўлиб ўтган “Ғалаба сари кубоги” босқичида ўзлариниг қувноқликларини яна бир бор намоён қилиб “Ғалаба сари” кубогини қўлга киритишди.\n2013 йилда “Қувноқлар ва Зукколар” кўрик танловининг Тошкент кубоги финал босқичида иштирок этиб, фахрли ўринлардан бирига сазовор бўлди.\n2014 йил Тарғибод жамоаси Республика кубогини қўлга киритди ва 63 та олий таълим муассасалари ўртасида мутлоқ ғолиб деб топилди.\nШу йили Республикамизнинг энг кучли жамоалари ўртасида ўтказилган СУППЕР КУБОК ўйинида хам Тарғибот жамоаси ғалабани қўлдан бермади ва 2014 йилги ҚВЗ суппер кубогига хам эгалик қилди.\n“Қувноқлар ва Зукколар” тўгараги Душанба, Чоршанба, Жума кунлари соат 15 00 да бошланади.\nУндан ташқари институтнинг русий забон талабалари учун КВН тўгараги хам мавжуд. Институда “Все свои” номли жамоа ташкил этилган бўлиб улар хам Республика миқиёсида бўлиб ўтадиган КВН кўрик танловида иштирок этиб фахрли ўринларни эгалаб келганлар. Ундан ташқари халқаро кўрик танловларда яъни 2010 йил Сочида бўлиб ўтган, 2011 йил Қозоқистонда бўлиб ўтган кўрик танловларда ва Россия федерациясининг “КВН – 49” халқаро фестивалида ҳам иштирок этиб фахрли ўринларни эгаллаб келишган.\nХозирги кунга келиб институтимизда “Всё Просто” жамоаси ташкил этилган бўлиб ва улар йилнинг энг яхши жамоаси номига сазовор бўлиб, кубок сохибига айландилар ва хозирда ўз фаолиятини давом эттирмоқда.\nВОКАЛ ТЎГАРАГИ ( Миллий анъанавий ижрочилик )\nИнститутимизнинг куй ва қўшиқ санъатига қизиқувчи иқтидорли талабаларимиз учун Хамзабек Абдуллаейв бошчилигида вокал тўгараги фаолият кўрсатмоқда. Ушбу тўгарак қатнашчилари институтнинг барча тадбирларида ўзларининг қўшиқлари билан иштирок этиб келмоқдалар.\n2015 йил институтнинг иқтидорли талабаси, вокал тўгараги аъзоси Искандаров Элмурод,\n“Ягонасан Муқаддас Ватан” Республика кўрик танловида шахар босқичида 1 ўринни Республика босқичида эса фахрли 2 ўринга сазовор бўлди.\nКелгусида тўгарак қатнашчилари Республика миқёсида бўлиб ўтадиган турли хил кўрик танловларда иштирок этишни ва албатта фахрли ўринларни эгалашни олдига мақсад қилиб қўйишган.\n“Вокал” (қўшиқ айтиш) тўгараги Душанба, Чоршанба, Жума кунлари соат 15 00 да бошланади.\nСУХАНДОНЛИК ТЎГАРАГИ ( радио бошловчилик )\nСухандонликга қизиқувчи талабалар учун Жамшид Комилжонов бошчилигида радио ва сухандонлик тўгараги ўз фаолиятини олиб бормоқда. Тўгарак қатнашчилари институтнинг байрам тадбирларида бошловчилик қилиб келишмоқда.\n2017 йил 3-март куни Ўзбекистон маданияти ва спорт ишлари вазирлиги ташаббуси билан ўтказилган республика “Ёш сухандонлар“ кўрик танлови саралаш босқичи Мирзо Улуғбек тумани Гулшан маданият саройида ўтказилди. Танловда институтимиз иқтидорли талабаси Абдуалимов Абдуфаттох қатнашиш кейинги босқичга йўлланма олди.\nХозирги пайтда институт радиосини ривожлантириш хамда турли хил иститут янгилик ва маълумотларини талабаларга ўз вақтида етказиш учун хар бир ўқув биноларига овоз узатгичлар (колонка) лар қўйишни ўз олдига режа қилиб қўйилди.\n“Сухандонлик” тўгараги Ҳар куни соат 15 00 да бошланади.\n“ТЕАТР СТУДИЯСИ” ТЎГАРАГИ.\nСанъат саройи қошида Тўйчибоев Жасур раҳбарлигида “Саҳна нутқи маданияти ва актёрлик махорати” тўгараги ташкил этилган бўлиб, ҳафтанинг душанба, чоршонба, жума кунлари фаолият юритмоқда. Ушбу тўгаракда нафақат институтимиз талабалари балки улар билан бир қаторда саҳна нутқи маданияти ва актёрлик махорати бўйича институт қошидаги лицей талабалари хамда мураббийлар хам келиб иштрок етмоқдалар. Бундан ташқари уларнинг савиясини ошириш мақсадида Ўзбекистон Давлат Санъат ва Маданият институти билан ҳамкорлик ўрнатилган. Хозирда тўгаракда жами 35 дан ортиқ ёш ижодкор талаба актёрлар қатнашиб келмоқдалар.\n“Сахна нутқи маданияти ва актиёрлик махорати” тўгараги Душанба, Чоршанба, Жума кунлари соат 15 00 да бошланади.\nМанзил: Асосий бино, Санъат саройи 2 қават. тел: (+99871)237-09-96, (+99890)909-55-11


Ўзбекистон давлат жаҳон тиллари университетида Наврўз байрамига бағишлаб тадбир ўтказилди\n18:04 / 30.03.2016\nЎзбекистон давлат жаҳон тиллари университетида Наврўз айёми муносабати билан тадбир бўлиб ўтди. Бу ҳақда “ЎзА” хабар бермоқда.\nУниверситет ректори Ш.Қаюмов ва бошқалар Наврўз инсонларга эзгулик улашиши, барчани ҳамжиҳатликка ундаши билан бошқа айёмлардан ажралиб туришини таъкидлади.\nТалабалар томонидан намойиш этилган миллий либослар кўргазмаси, варрак учириш, арқон тортиш мусобақалари байрамга янада кўтаринки кайфият бағишлади.\n– Бу йилги Наврўзни университетимизнинг янги, муҳташам биносида нишонлаётганимиз байрамга ўзгача завқ улашди, – дейди университет талабаси Севара Султонова. – Бундай байрамлар биз, ёшларни меҳр-оқибатли бўлишга ундаши билан ҳам аҳамиятлидир.\nЭстрада хонандалари ва ёш ижрочилар томонидан концерт намойиш этилди. Байрам тадбирида фаол қатнашиб, мусобақаларда яхши натижаларга эришган талаба-ёшларга эсдалик совғалари ва фахрий ёрлиқлар топширилди.


Фото: Дубайда учиб юрувчи таксилар пайдо бўлади\n14:40 / 27.09.2017\nМанбада айтилишича, душанба куни Дубай шаҳри расмийлари иштирокида илк учиб юрувчи таксилар тақдимоти бўлиб ўтган. Улар ҳозирча синовдан ўтказилмоқда ва яқин вақтлар ичида шаҳарда пайдо бўлиши мумкин.\nАгар синовлар муваффақиятли ўтса, Дубай учувчи таксилар ҳаракатланадиган дунёдаги биринчи шаҳарга айланади. Ўзига хос дрон-таксилар Германиянинг Volocopter номли дрон ишлаб чиқарувчи корхонасида тайёрланган. У ҳеч қандай ёқилғисиз, батарея билан ишлайди. Дрон-таксининг тепа қисмига 18та «қанот» ўрнатилган. Биринчи синовда такси осмонга 200 метргача кўтарилган.\nГермания корхонаси билан биргаликда Дубайдаги бу лойиҳани амалга ошириш учун АҚШ ва Европанинг яна 12та корхонаси кураш олиб бормоқда.\nМаълум бўлишича, шаҳардаги катта тирбандлик вақтида фойдаланиши кутилаётган таксиларни кутиш ва чақириш учун смартфонлардан фойдаланиш мумкин бўлади. Телефондаги махсус дастур орқали мижоз ўзига яқин ҳудудда бўлган таксини чақириши мумкин.


Рақамли медиа соҳасида 2018 йил учун 5 прогнозHaqida.net\nHome Dunyo Рақамли медиа соҳасида 2018 йил учун 5 прогноз\nРақамли медиа соҳасида 2018 йил учун 5 прогноз\nРақамли медиа соҳасида улкан ўзгаришлар даври кечмоқда. Матнлар сони қисқариб бормоқда, мультимедиага эса тобора кенг ўрин ажратилмоқда. Янги технологиялар жараённи бошқармоқда. TechCrunch 2018 йили медиа оламда нималар юз бериши билан қизиқиб кўрди.\n1. Анъанавий телеканаллар Netflix’дан ўрнак ола бошлашади\nЭкспертлар телеканаллар учун оригнал контент олтин асрини прогноз қилишмоқда. Ўзи маҳсулот ишлаб чиқариш — телевидение янги даври асосий «қуроли»га айланади. 2018 йилда Netflix’нинг рақобатчилари янада кўпаяди. Анъанавий кабелли каналлар ва телевизион операторлар оқимли кўрсатув узатиш бозорига кириш учун курашишади. Бу борада фаолликни Amazon, Apple ва бошқа IT-гигантлардан кутиш керак. Оқимли кўрсатув узатиш даври томонидан ўрнатилажак янги ўйин қоидаларини уддалай олмаганлар йирикроқ ўйинчилар томонидан харид қилинади ёки жамики реклама бюджетидан мосуво бўлади.\n2. Улкан маълумотлар томошабинлар истагини аниқ прогнозлашга имкон яратади\nNetflix, Amazon ва Facebook фойдаланувчилар ҳақида улкан маълумотлар тўплаш механизмини ривожлантириш билан банд. Компаниялар ундан ютқизиқсиз мультимедиали контент яратишда фойдаланишни исташади. Кенг омма истакларини ўрганиб, улар муваффақиятсиз релизлар сонини минимумга туширишмоқчи. Агар илгари улкан маълумотлар ва фойдаланувчилар хатти-ҳаракати таҳлилидан асосан реклама роликларини яратишда фойдаланилган бўлса, келгуси йилдан бошлаб ахборот ва кўнгилочар контент омманинг кайфиятидан келиб чиқиб тайёрланади.\n3. Персоналлаштирилган контент тарқатиш\nБу пункт ҳам олдингисига боғлиқлиги аниқ, бироқ бутун медиа саноат ва рақамли эрмаклар учун глобалроқ прогноз тақдим этади. Контент истеъмолчилари ҳақида маълумот тўплаш нафақат Netflix сингари интернет-компаниялар, шунингдек, медиа-бозорнинг анъанавий иштирокчилари учун ҳам оддий ҳолга айланади. Улар ҳар бир муштарий, томошабин, ўйинчи учун тўғри келувчи персоналлаштирилган контент яратишни бошлашади. Бу анъанавий ОАВ ва медиа-компанияларга аудитория талабларига аниқроқ мослашиш имконини беради.\n4. AR ва VR технологияларнинг оммавий жорий этилиши\nApple, Google ва Facebook ўзларининг шундоқ ҳам кам бўлмаган VR ва AR лойиҳалари бюджетини оширишади. Компаниялар AR кўзойнаклардан фойдаланишнинг янгича усулларини ахтаришда давом этишади. 2018 йилда тақиб юрилувчи, қурилмаларнинг виртуал реаллик имкониятларини кенгайтирувчи турли гаджетлар пайдо бўлади. Компаниялар учун ҳозир муҳими бу соҳада имкон қадар тезроқ муваффақиятга эришиш ҳисобланади. Маррада биринчи бўлганлар қўшимча ва виртуал реалликнинг янги форматларининг барча афзалликларидан максимал дарадажада самарали пул ишлаб олишади.\n5. Сунъий идрок ва блокчейн медиа-бизнесни ўзгартира бошлайди\nТовушли ёрдамчилар билан боғлиқ воқеалар ғарб давлатлари учун жуда долзарб. У ерда Amazon’нинг Alexa’си, Apple’нинг Siri’си ва Google’нинг Home карнайи улкан аудиторияга эга бўлганига ҳеч ким шубҳа қилмайди. Сунъий идрокка асосланган технологиялар нафақат базавий маиший операцияларни соддалаштиради, шунингдек, мультимедиа маҳсулотларини истеъмол қилиш моделини бутунлай ўзгартиради. Товушли ёрдамчилар фойдаланувчиларнинг ўзларига мультимеда контентини бошқариш имконини беради ва бир вақтнинг ўзида унинг яратувчиларига реклама сингдириш учун янги имкониятлар тақдим этади.\nЯна бир топ технология — блокчейн ҳам медиа-бизнесда ўз ўрнини топади. У медиа-контентни ишлаб чиқарувчидан истеъмолчига тўғридан-тўғри элтишни йўлга қўйиб, интеллектуал қароқчиликни енгишга кўмаклашади.\n«Порошенко янги йилгача президентлик лавозимидан кетиши мумкин» — Саакашвили\nИШИД Сурия ва Ироқдан деярли сиқиб чиқарилди – Трамп


Бугун кўпчилик тиббиёт ходимлари Марям Султонмуродова номини умуман эшитмаган бўлишлари мумкин. Чунки, у қатағон даври жабрдийдаларидан бири. Аслида Марям Султонмуродова Германияда ўқиган, Европа дипломини Ўзбекистонга олиб келган биринчи ҳамшира эди. Аммо унинг умри қатағон даври қамоқхоналарида, таъқибу тазйиқларда кечди. Марямхон 1905-йил Урганчдаги Чандирқиёт қишлоғида туғилган. Отаси Жуманиёз Султонмуродов Черников деган заводчи бойнинг Урганч шаҳридаги пахта тозалаш заводида ишларди.\nЖуманиёз Султонмуродов 1916-йилдаги чор мустамлакачилигига қарши бўлиб ўтган халқ қўзғолонида фаол қатнашган. Феврал ва март ойларида генерал Галкиннинг Тошкентдан келган олти минг кишилик қўшини қўзғолонни аёвсиз бостиргач, кўпчилик қатори у ҳам қочишга мажбур бўлади. Қорақалпоқлар орасида ва Тошкентда муҳожирликда юрган Жуманиёз Султонмуродов 1916-20-йилларда Хива хони ва мустамлакачиларга қарши бўлган «Ёш хиваликлар» ҳаракатининг фаолларидан Полёзҳожи Юсупов, Бобоохун Салимовлар билан танишиб, улар билан бирга истибдодга қарши курашади. Ниҳоят 1920-йилнинг февралида «Ёш хиваликлар» большевиклар мададига таяниб, Хива хонлигини тугатадилар ва Хоразм Халқ Республикасини ташкил этишади. Янги ташкил топган бу Республиканинг муваққат ҳукумат раиси этиб эса ташкилотчи ва жасур инсон Жуманиёз Султонмуродов тайинланади.\nАна шундай фидойи инсоннинг қизи бўлган Марям ҳам тараққиётга интилиб яшарди. Отаси муҳожирликда юрган пайтларда Тўрткўл ва Тошкент мактабларида ўқиган Марям 1920-21-йилларда Оренбургга бориб, педагогика институтида таҳсил олади. 1922-йилда эса Германияда ўқиш имконияти пайдо бўлади ва Марям ҳам кўпгина ёшлар қатори Германияга илм-фан сирларини ўрганиш учун кетади.\n«Туркистон» газетасининг 1923-йил 29 июл сонидаги бир мақолада ёзилишича, Марям Султонмуродова Германияда ўз таъминоти ҳисобидан таҳсил олган. Яъни, ўша вақтдаги Хоразм Халқ Республикаси унинг учун пул ажратмаган. Олти йил давомида хорижда ўқиш Марямхонга осон кечмаган. Эртой тахаллусли ижодкорнинг «Туркистон» газетасининг 1924-йил 2 сентябр сонида эълон қилинган мақоласида бу тўғрида шундай ёзилади: «...Хивалик Марямхон моддий томондан яхши таъмин қилинмагани учун йўлларида кўп чатоқликлар кўрадир. Чиндан ҳаёт хотини бўлмоқ ва Туркистонда қолғон опа-сингилларимизнинг истиқболи учун ҳеч ким кўрсатмас қаҳрамонлик қилиб келган қимматлик қизимизга Хоразм жумҳуриятимизнинг шундай совуққонлик билан қарашиға Туркистон ёшлари таассуф этолмай туролмайдурлар».\nМарямхон қийин шароитларда яшашига қарамай, 1922-26-йилларда Берлин ва Дармштат шаҳарларидаги ўқувчилар семинарийсида ўқиб билим олади. 1926-27-йилларда эса Берлин мактабларида амалий машғулотларни ўтайди. 1927-28-йилларда Берлиндаги профессор Финкельштейн номидаги касалхона қошида тиббий ҳамширалар тайёрлаш курсларида ўқийди.\n1928-йилда ватанига қайтган Марям Султонмуродова Тошкентдаги кечки коммунистик университетда бўлим мудири, «Ёрқин турмуш» («Саодат») журналида адабий ходим бўлиб ишлайди. Қатор ҳикоя ва очерк¬лар ёзади, рус ва немис адабиётидан таржималар қилади.\nБироқ, хорижда олган билимларини ўз ватанида илму фан истиқболи учун йўналтиришни истаган Марямхоннинг қувонч ва орзу-умидлари узоққа бормади. 1937-йилнинг 13 сентябрида у аксилинқилобий фаолиятда айбланиб, Тошкент шаҳрида ҳибсга олинади. Марям Султонмуродовага Германияда таҳсил олган даврида «Озод Туркистон» деган жосуслик ташкилотига аъзо бўлганлик айби қўйилади. Бу пайтда Саттор Жаббор, Абдувоҳид Муродий, Хайринисо Мажидхонова сингари кўплаб хорижда таҳсил олиб қайтган ёшлар ҳам ҳибсга олинган, айримлари отиб ташланганди.\nМарям Султонмуродова ҳибсга олинган вақтда ўттиз икки ёшда бўлиб, Пўлат исмли етти яшар ўғли ва Анор исмли эмизикли чақалоғи бор эди.\nЎн бешг йил қамоқда\n1938-йилнинг 9 октябр куни Тошкент шаҳрида Олий суд ҳарбий ҳайъати сайёр сессиясининг ёпиқ суд мажлисида Марям Султонмуродовани жиноят процессуал мажмуасининг 14-54- ва 67-моддаси билан айблаш бўйича иш кўрилиб, мазкур мажмуанинг 128- ва 131-моддаларига биноан Мар¬ям Султонмуродова ўн йил қамоқ жазосига ҳукм этилади, беш йил муддатга сиёсий ҳуқуқлардан маҳрум этилади.\nМарямхон гўдакларини қайнонасига ташлаб, то 1947-йилнинг 13 сентябрига қадар Қозон, Суздаль қамоқхоналарида, кейин НКВДнинг Колимадаги Дальстрой лагерида жазони ўтайди.\nНиҳоят, муддатни ўтаб Хоразмга қайтган Марямхон ўз қишлоғида эндигина ишга киришганда, 1949-йилнинг 29 мартида яна ҳибсга олинади. Ўша вақтда Марям Султонмуродовани ҳибсга олиш ҳақидаги қарорда бундай дейилади: «М.Султонмуродова 1922-28 йилларда Германияда ўқишда бўлганида таниқли миллатчи, муҳожирлар йўлбошчиси Мустафо Чўқай ва Олимжон Идрисийлар томонидан тузилган ва раҳнамолик қилинган миллатчи жосуслар ташкилоти бўлмиш «Озод Туркистон» ташкилотининг аъзоси бўлган. 1927-йил М.Султонмуродова кейинчалик советларга қарши миллатчилик фаолияти учун ҳукм қилинган ва отиб ташланган Хайринисо Мажидхонова билан бирга Берлиндан Парижга борган ва у ерда ашаддий миллатчилар М.Чўқаев ва Аҳмад Нойимлар билан учрашган. Баён этилганларга асосланиб, Урганч райони Янгибозор қишлоқ шўросида ишлаб ва яшаб турган Марям Султонмуродова ҳибсга олинсин ва уйи тинтув қилинсин».\nХуллас, 1949-йилда ҳам унга яна эски айблар: «миллатчилар билан учрашганлик ва жосуслик» айби қўйилиб, 29 март куни қайтадан жиноий иш қўзғатилади. Натижада Марям Султонмуродова беш йилга озодликдан маҳрум этилиб, Красноярскдаги қамоқхонага жўнатилади.\nЮрак хасталигига, пневмосклерозга йўлиққан шўрлик Марямхон шу тариқа яна беш йил ватани ва болалари дийдорига тўймай, маҳкумлик азобини тортади.\nУ 1957-йилнинг 10 майида бош прокурорга йўллаган хатида ўзига қўйилган айбларни асоссиз дея ҳисоблаб, уларни рад қилади:\n«Мени айблашларича, гўё мен Берлинда бўлган вақтимда «Озод Туркистон» аксил-инқилобий жосуслик ташкилоти аъзоси бўлиб, шу ташкилотнинг топшириғи билан Германия фойдасига жосуслик ишлари олиб борган эмишман.\nМен ҳеч қачон бирорта аксилинқилобий ташкилотнинг аъзоси бўлган эмасман! «Озод Туркистон» деган ташкилотнинг борлигини мен биринчи бор тергов вақтидагина эшитдим.\nМенинг билишимча, 1922-йил Бухоро ва Туркистон Жумҳуриятларидан олтмишга яқин киши Германияга ўқишга юборилган эди. Ўша йилнинг кузида Хоразм раҳбарлари қарори билан мен ҳам шу сафга қўшилдим. Менга энди бизнинг олдимизда Европа фан-техникасини қувиб етиш ва ўзиб кетиш вазифаси турганлигини айтишганларидан кейин мен у ерда ўқишга розилик берган эдим.\n1922-йилдан то 1924-йил бошларигача Берлинда бўлдим, кейин Дармштатга ўқишга кетдим. Шунинг учун мен ўзимнинг талабаларимиз билан кам муносабатда бўлар ва кўплари билан шахсан таниш ҳам эмас эдим. Ўша вақтларда мазкур талабаларни «Туркистон талабалари жамияти» номли ҳам¬юртлар жамияти бирлаштириб туришини билардим. Бу юртдошлик мазмунидаги очиқ ташкилот бўлиб, унинг фаолияти давлатимизнинг воситачилиги билан боғланган эди. Кейинчалик бу уюшмани Германиядаги бутун Советлар Иттифоқи талабалари уюшмаси билан бирлаштирдилар. Бундан бошқа яна қандай талабалар уюшмаси бўлганлиги менга сира маълум эмас.\nМени Тошкентга келган вақтимда аллақандай Энгланц номли профессор орқали жосуслик ишларини олиб борганликда айбладилар. Бу туҳмат! Мен ҳеч қачон бундай одам билан таниш бўлмаганман. Шундай одамнинг борлигини ҳам биринчи бор терговчидан эшитдим.\nМен душманга қандай маълумот бердим ва у қандай амалга оширилди? Бундай айбнинг тасдиғи учун бирорта фактик далил ва гувоҳлар кўрсатилмади. Менга нисбатан сохта гувоҳлик берган одам билан эса юзма-юз қилишни рад этишди. Шунинг ўзи менга қўйилган айбнинг ёлғон ва сохталигини кўрсатиб турибди...»\nҲа, гарчи у 1954-йил муддатни ўтаб қайтган бўлса-да, айби йўқлиги учун ўзидан «халқ душмани» тамғасининг олиб ташланишини истарди.\nНиҳоят, Марям Султонмуродованинг иши олий суд ҳарбий ҳайъатида полковник Лихачев томонидан кўриб чиқилиб, 1957-йил 2 августда унга қўйилган барча айблар бекор қилинди.\nТаъқибу тазйиқларда кечган умр\nХорижда илм олиб қайтган, юртга фойдам тегсин, ўлкам истиқболига хизмат қилайин, деган аёлнинг ўн беш йиллик умри турма азобларида ўтди. Энди Маряхон ўз қишлоғида ҳамширалик қила бошлайди.\nБундай қараганда, у ўз қишлоғига қайтиб, тинчгина ҳамширалик қилгандек. Аммо Марям Султонмуродова қамоқхонадан озод этилган бўлса-да, таъқиблардан бутунлай эркин юролмасди.\nУ журналист ҳам бўлиб ишлагани учун ўша ситамли йилларда кечирган дардларини фақат қоғозгагина тўкиб солганди:\n«Жоним азобда қолди. Юрагимни очиб сўзлайдиган кимсам йўқ. Қалбимни қоғозга тўкиб солмоқчиман. Шу ниятда қўлимга қалам олдим. Меним виждоним пок эди. Мен берилиб, виждон билан меҳнат қилардим. Аммо, ҳеч қачон жиноят қилмаган эсамда, мени яна қамоқхонага ташладилар. О, қанчалар азобда қолганимни билсалар эди...\n1954-йилда яна юртимга қайтиб келдим ва Урганчнинг Қорамон қишлоғида ишлай бошладим. Бу ерда ҳам атрофимни ўшандай жоҳил одамлар қуршади ва менга аввалгидай азоб бериб, мазах қила бошлашди. Уларнинг баъзилари менинг тақдирим уларнинг қўлида эканини англатиб қўйишга уринса, бошқалари мен билан яқинлашишга, дўстлашишга ҳаракат қилишарди. Ўзларини яқин кўрсатиш учун ҳар хил гаплар қилишарди. Масалан, бир киши менинг сиёсат билан қизиқиш-қизиқмаслигим, газета ўқиш-ўқимаслигимни суриштирганларини сўзлади.\nСуриштирса суриштираверишсин, менинг ҳеч қандай ёмон одамлар билан ошначилигим йўқ. Ҳокимиятга қарши бирор ёмонлик қилиш хаёлимга ҳам келмайди. Мен билан қизиқишса қизиқаверишсин. Бу уларнинг иши.\nАммо, барибир, алам қиларкан кишига. Одамлардан уяларкансан. Бу алпозда яшамоқ қанчалар оғир!\nМенга болаликдан, виждонли инсон халқи ва давлати дардига малҳам бўлмоғи керак, деб ўргатишарди. У ўз ватанининг ижтимоий ҳаёти билан қизиқмоғи, ҳукуматнинг мақсади ва вазифалари нимадан иборатлигини билмоғи керак, дейишарди. Акс ҳолда, у юртининг ҳақиқий фуқароси бўлолмайди.\nМатбуот - ижтимоий ҳаёт мактабидир!\nМатбуот - кишиларни олға ундовчи байроқ!\nШундай экан, менинг нега газета ўқишим мумкин эмаслигини тушуна олмайман. Она юртида нима бўлаётганидан бехабар киши унга қандай хизмат қила олади, ўз халқига қандай фойда келтира олади?\nЛекин шундай деб суриштираётган бўлишса, демак, ҳақиқатдан газета ўқимаслигим керакдур, дедим-да, уч йил мобайнида қўлимга газета ва журнал ушламадим. Лекин бундан сўнг ҳам менга ўша-ўша муносабатда бўлишгач, хато қилаётганимни, мени барибир ўз ҳолимга қўймасликларини англадим, бўлганича бўлар, деб қўл силтадим. Келаси 1960-йил учун кўпгина газета ва журналларга обуна бўлдим.\n1957-йилда мени оқлашган. Мендан бахтли одам йўқ эди. Ахийри орзуим ушалди! О, менинг хурсанд бўлганларим...\nЛекин афсус, кўп ўтмай ихлосим қайтди. Мен ҳамон назорат остида эканлигимни, шармисорлик тамғасининг юки ҳамон босиб ётганлигини англадим. Ўзлигингни пастга уришларини ҳис этишдан ортиқ алам йўқ оламда. О, бу қанчалар оғир!\nАгарда менга юқоридан, масхаромуз қараётган мана шу кимсалар мендан яхшироқ ва мендан покроқ бўлишганда-ку, балки бу ҳолга чидардим. Лекин асло ундай эмас эди. Аксинча, уларнинг бири чайқовчилик, ичкиликбозлик, бузуқлик қиларди. Иккинчиси, бировнинг эрини тортиб олган, фарзандини отасиз қолдирган эди. Ўз юрти қонунларини ҳурмат қилмаган кимсани виждонли киши деб бўладими, унга ишониб бўладими? Виждон қонунини писанд қилмаган, бошқаларнинг кўз ёшларини оқизган кимсани инсон деб бўладими?\nҲақиқий инсон ҳамма ерда: ҳаётда ҳам, ишда ҳам соф виждонли бўлмоғи даркор.\nЎзлари аслида чиркин табиатли, пасткаш одамлар мени қўрқитишар, осуда ҳаётимни заҳарлашга уринишарди. Бир куни ўша аёл гўё менга ачинган бўлиб, ўғлимни ишончлироқ жойга жойлаштиришни маслаҳат берди, «Ким билади, ҳали бошингизга не савдолар тушади», деди. Мен унга ўғлим ҳали ёш бола, менга бирор кори ҳол бўлишига ақлим бовар қилмайди, дедим-да, хотиржам ишлай бошладим. Шунда у истеҳзоли тиржайиб: «Жуда иродангиз кучли экан», - деди.\nҲеч бўлмаса мана шу кимсалар мени тинч қўйишса эди, кўнглимга ғулу солишмаса эди. Йўқ, улар менга сира тинчлик беришмас, оловга мой қуйишарди. Менга ўзларини яқин кўрсатиб, ҳар нималарни очиқ гапирган бўлиб, қандай мақсадни кўзлашаяпти экан?\nМендан бирга ишлаган ҳамкасбларим ҳақида суриштирганида бир аёлнинг номини тилга олгандим. Орадан бир мунча вақт ўтгач у менга:\n- Афсус, улар сизни тинч қўймайдиган кўринади, - деди.\nЯқинда эса, орамиз бузилиб қолганда:\n- Шуни билиб қўйингки, тақдирингиз менга жудаям боғлиқ! - деди зарда билан.\nҲар кимса кайфиятига қараб мен билан ҳоҳлаганича гаплашиши мумкин экан-у, мен тилимни тийиб, индамаслигим керак...\nҲамма вақт шундай. Ҳатто ҳамширалик мактабида ҳам бир киши бўлгувчи эди. Қаерга борсам рўпарамдан чиқаверарди. Наҳотки мен шунчалар хавфли жиноятчи бўлсам, наинки мени назорат қилиш учун бутун бошли штат белгиланса? Наҳотки шундай қилишга улар ҳақли бўлсалар? Давлат манфаати мени назорат остида тутишни талаб қилди дейлик, нега улар буни намойиш қиладилар? Нега энди мен буни билиб туришим керак? Ёки мени қўрқитишмоқчими? Нега? Агар менинг поклигимга заррача бўлсада ишончсизлик бўлса, мени оқламасликлари мумкин эди-ку?!\nМана шундай хаёллар мени қийнайди. Жоним азобда қолди.\nМен бутун умр виждон билан яшадим ва меҳнат қилдим. Ҳаётимда бир бор беихтиёр қоқилган бўлсам, наҳотки қайта-қайта йиқитиш, қайтиб қад ростлай олмайдиган қилиб ташлаш керак? Наҳотки менга қўл чўзиб тўғри йўлга бошлаш мумкин эмас? Наҳотки мени ҳам халқимизга хизмат қилиш учун барча қатори тўғри йўлга бошлаш мумкин эмас? Нега энди меним дилдираган қалбимни илиқ сўз билан, дўстона эътибор билан иситиш мумкин эмас?..»\nҲа, совет давридаги мустамлакачилик йилларида Марям Султонмуродованинг умри ана шундай таъқиблар, тазйиқлар билан кечди. Хоразмнинг бу жафокаш қизи 1971-йилда оламдан ўтди.\nМарям Султонмуродова қаламига мансуб кўплаб мақола ва очерклар, «Меҳр кўзда», «Кутилмаган бахт», «Қалбим нидоси», «Раҳмат десинлар», «Мажнунтол», «Карвонлар келганда», «Бетамиз йигит» сарлавҳали ҳикоялар бу аёлнинг юксак иқтидоридан дарак беради. Агарда Марям Султонмуродова ўн беш йил ноҳақ қатағон даври жабрини тортмаганида, бундан-да яхшироқ, бундан-да савияли асарлар битган бўлармиди...\nАммо шундай бўлса-да, Марям Султонмуродова илм-маърифат фидоийси, бардошли журналист, меҳрли ҳамшира сифатида юртдошлари қалбида мангу қолди.


36519 Ўқиш режими + -\nКим бугун ва охиратгача бутун умрини солиҳ банда сифатида яшамоқчи бўлса, улардан ўрнак олади. Улар Расулуллоҳ соллаллоҳу алайҳи васаллам бошчиликларида, ер ва осмонни тўлдирган фаришталарнинг гувоҳлигида мусулмон бўлиб яшадилар. Уларнинг бу мусулмонлик ҳаёти ҳаммага ибрат бўлди. Намоз улар ўқишганидек, рўза улар тутишганидек адо этилади. Ҳатто биродарлик ҳам уларнинг биродарлигидек адо этилади. Никоҳ ва ажрашиш уларникидек ҳукм этилади. Мўминнинг феъл-атвори, мусулмон шахсияти барча замон ва ҳар қандай муҳитда биринчи бўлиб улардан олинади. Бу умматнинг бошида улар туришади. Аллоҳ таолонинг изни билан охиригача уларнинг изи ва таъсири туради. Улар билан бир сафда бўлиш Қуръон билан бир сафда туришдир. Бу Пайғамбар алайҳиссаломга эргашишнинг энг гўзал, ва мукаммал шартидир.\nРасулуллоҳ соллаллоҳу алайҳи васалламнинг атрофида ёш йигит-қизлар бор эди. Улар Аллоҳ рози бўладиган ҳаёт кечиришди. Пайғамбаримиз алайҳиссалом том маънода уларни бағриларига босдилар. У зот уларни севдилар. Ўз фарзандлари ва набираларидан ажратмадилар. Худди ўзларининг фарзандларидек муомала қилдилар. Бу ёшлар ўша даврнинг мўминлари сифатида яшашдилар. Улар рози бўлишди ва рози қилишди.\nБу уммат қиёматгача яшайди. Умматнинг ичида ёш йигит-қизлар бўлади. Аллоҳ таоло илк авлоднинг ёшларини қандай кўрган бўлса, бу давр ёшларини ҳам шундай кўришни истайди. Бунинг учун асҳоби киромнинг авлоди бизга мисол бўлади, деймиз. Бу умматнинг қизлари хоҳ ҳозирги замонда ёки бошқа бир вақтда: «Аллоҳим! Мен шу ердаман!» деб айта оладиган бекаму-кўст қизлардир. Ота-онасининг ёнида бўлганида, кўчада дўстлари билан бирга юрганида, тўйи куни, турмушга чиқиб, бошқа бировга турмуш ўртоқ бўлганида, гўдагини бағрига босиб, она бўлганида: «Аллоҳим! Мен шу ердаман!» деб айтадиган қизлар бу умматнинг қизларидир! Улар «Мен шу ердаман», дейиш билан оталарининг бутларидан воз кечган ва Аллоҳнинг ваҳийсига бўйсунган қизларнинг давомчиси бўлишади. «Аллоҳим! Мен шу ердаман!» деган сўз шариатингга бўйсунаман, ширк ва куфрдан таъсирланмайман, динимни ҳар замон ва ҳар макон учун деб биламан, деган овоз бўлади.\nУлар бу умматнинг қизларидир. Гўдакликларида қулоқларига айтилган азонни жонлари узилгунча эшитадиган қизлардир улар. Улар асл муслималикни тўй кунига асраб қўйишади. Уларнинг ҳақиқий ёпинчиқлари (ҳижоблари) мияларини ўраб олган. Ширк ва бидъат, хурофот, модернизм уларнинг мияларини кўра олмайди. Улар сабр-матонат эгаларидир. Улар атроф-муҳитнинг босими олдида эгилмайди, енгилмади, бўйсунмайди...\nИнсоният учун берилган энг хайрли умматнинг бу қизлари инсоният учун қимматбаҳо дурдир. Уларнинг борлиги шарафли инсонларнинг борлигини билдиради. Ҳа, улар кўп эмас. Гарчи улар оз бўлса-да, асл қимматбаҳо дур кабидир. Улар саодат асри давридан анча узоқ даврнинг одамларидир. Улар тайёрига келадиган эмас, тайёргарлик кўрадиган умматдир. Улар гўдак, қизалоқ, ёш қиз, турмуш ўртоқ, оналардир. Улар гўзаллик, севги, муҳаббат эгаларидир. Улар Аллоҳ таоло: «Улар билан ҳузурланинг», дея марҳамат қилган аёлдир, яъни турмуш ўртоғингиздир. Улар оёқлари остида жаннат бор оналардир. Улар ҳақиқатни таълим берадиган самимий ва дўстона ўқитувчилардир. Улар сабр-тоқат ила зикр ва дуолар қилувчи аёлдир. Улар кийим-кечак ва идишларни ювадиган, уй саришталаб, топ-тоза қиладиган хонадон бекасидир. Улар фарзанд туғиб, уни тарбия қилиб, турмуш ўртоғига суянчиқ бўлиб, бўлажак комил оталарни камолга етказишади. Улар бўлажак оналарга солиҳа она бўлишади. Улар ҳаёт чечакларидир. Улар ҳаётни гўзал ва нурга тўлдирган умматнинг асл ўзаги бўлган умматдир. Улар Аллоҳнинг изни ила имонимиз ва мусулмонлигимизнинг бақосидир. Азон айтилган тупроқларимизда униб-ўсган, вояга етган солиҳа қизларимиздир улар. Бу шундай бўлган ва бундан кейин ҳам шундай давом этади. Шайтон битта қизимизни йўлдан оздирмоқчи бўлса, бу ҳолат барча қизларимизни қайғуга солади. Ҳатто битта қизимиз: «Аллоҳим, мен шу ердаман! Мен шариатингнинг сўнгги ҳимоячиси бўлишга тайёрман» деса, бу гапи биз учун бутун инсониятнинг умидидек катта умид бўлади.\n“Муҳтарам устоз! Аллоҳга шукр бўлсинки, сиз ва сизга ўхшаган устозларимиз бизга зиё улашмоқдасиз. Менинг уч нафар фарзандим бор. Биз Германияда яшаймиз. Фарзандларимни имкон қадар Ислом йўлида хайрли авлод қилиб тарбиялаш ҳаракатидаман. Лекин уларнинг хатога йўл қўйишларидан жуда қўрқаман. Улар ҳаққига кўп дуо қиламан. 12 ёшли қизимга намоз фарз бўлди. Алҳамдулиллаҳ, у намозларини ўқияпти, аммо баъзан тортишиб қоламиз. Намоз вақти бўлганда уни огоҳлантираман. Ҳадеб такрорлайверганимдан кейин вазият таранглашади. Мен нима қилишим керак? Мен уни намозни энг охирги вақтига қолдиришини хоҳламайман. Ёки бу ишим хатоми?\nҚизим мактабга боради, аммо рўзаларини тутмасликка йўл қўймайман. Вақтида рўза тутади. Лекин бу ҳолатга атрофимдаги қўшнилар эътироз билдиришади. Ҳатто мени «Виждонсиз онасан» дейишади. Фарзандларимга яхши она бўлолмасликдан жуда қўрқаман. Баъзан уларни ҳимоя қила олмаганим учун қийналаман. Вақти келиб уларнинг: «Нега бу ҳақда бизга айтмадингиз?» дейишларидан ва хатога йўл қўйишларидан... ҳаммасидан қўрқаман. Ён-атрофимда немис-руслар яшашади. Уларнинг эътиқоди бошқача. Мана шундай муҳитдан болаларимни ҳимоя қила олмаслигимдан доим ташвишдаман. Насиҳатни имкон қадар уйда қилишга интиламан. Бизнинг ғамимиз дунё эмас, охират кунидир. Аллоҳ сиздан рози бўлсин. Аллоҳга омонат бўлинг”.\n11:29 / 21 апрель 1170\n21:00 / 23 июнь 400\n12:36 / 12 август 1091\n11:17 / 14 январь 79896


Тошкентда ИИББнинг собиқ ходими маст ҳолда 2 ёшли болани уриб кетди — видео - UzNews.uz\nЙТҲ оқибатида 2 ёшли бола бадан шикастлари билан шифохонага етказилган.\nИжтимоий тармоқларда тарқалган Юнусобод туманида ички ишлар органлари ходими иштирокида содир бўлган йўл-транспорт ҳодисаси бўйича Тошкент шаҳар ИИББ UzNews.uz’га қуйидагиларни маълум қилди.\nМазкур факт бўйича 24 август куни тахминан соат 01.10 да Юнусобод тумани Юнусота кўчасида “Кобальт” русумли автомобиль ҳайдовчиси 31 ёшли Тохирхўжа А. (Тошкент шаҳар ИИББ собиқ ходими, шаҳодатлаш комиссиясидан ўтмагач, раҳбариятнинг буйруғи асосида жорий йилнинг 20 август куни ички ишлар органларидан бўшатилган) пиёдаларнинг тартибга солинмаган ўтиш жойидан онаси билан ўтаётган ёш болани уриб юборган. ЙТҲ оқибатида 2 ёшли Т.Ч. бадан шикастлари билан шифохонага етказилди.\nТиббий экспертиза хулосасига кўра, ҳайдовчи спиртли ичимлик таъсири остида бўлган ва пиёдаларни кўрмай қолган.\nМазкур факт асосида Юнусобод тумани ИИО ФМБ Тергов бўлими томонидан Ўзбекистон Республикаси Жиноят кодексининг 266 моддаси 1 қисми (“Транспорт воситалари ҳаракати ёки улардан фойдаланиш хавфсизлиги қоидаларини бузиш”) бўйича жиноий иш қўзғатилди. Ҳозирда тергов ҳаракатлари олиб борилмоқда.


19:51, 16.03.2021 // 151620\n«Елкамдаги масъулият оғирлигидан ҳатто тушимда ҳам Ўзбекистонда бўлиб қолиш мен учун қўрқинчли». Москвада ишлаётган сурхондарёлик йигит ҳикояси\n«Дарё» «Муҳожирлар ҳаёти» лойиҳаси доирасида хорижда меҳнат қилаётган ўзбекистонликларнинг ҳаётини ёритишда давом этади. Бу галги қаҳрамонимиз — 3 йилдан бери Москвада ишлаётган 25 ёшли Олим Хайруллаев.\nФото: Олим Хайруллаевнинг шахсий архивидан\nОтамнинг топгани ижарадан ортмасди\nИсмим Олим. 1995 йил Сурхондарёда оддий ишчи оиласида туғилганман. Оилада беш кишимиз. Ота-онам, мен ва икки синглим.\n2000 йиллар бошида Сариосиёнинг Тожикистон билан чегарадош ҳудудларида вазият анча нотинч эди. Сариосиёда жангариларга қарши жанглар бошлангандан сўнг захирадаги ҳарбий хизматчи бўлган дадамни ҳам кўп бор олиб кетишга ҳаракат қилишган деб эшитганман. Дадам эса ҳафталаб ҳарбийлардан беркиниб, сомонхоналарда ётган вақтлари бўлган экан. Орадан бир йил ўтиб мажбурликдан Термиз туманига иш излаб келиб, бир ташкилотга қоровул бўлиб ишга кирганлар. Биз ҳам дадам туфайли бир йилдан кейин Термиздаги Учқизил қўрғонига оилавий кўчиб келганмиз.\nЎша кунлар ҳалиям эсимда. Отам 40 минг сўм ойликка ишлар, биз эса онам ва сингилларим билан уйда ўтирардик. Отамнинг топгани ижара тўловидан ортмасди.\nКейинроқ боғбонлардан ижарага ер олиб, ерёнғоқ етиштира бошладик. Ҳосилнинг дони бизники, пояси боғбонники эди. Шу тариқа тўрт йилимиз ўтди.\nБаъзи вақтлар уйда ейишга нонимиз бўлмай, унинг ўрнига ерёнғоқ еб ўтирардик. Лекин ота-онам бизга жуда яхши тарбия беришгани учун нолимасдик. Ҳаммасига чидардик.\nЛекин ўша вақтлар битта биз эмас, жуда кўпчилик озиқ-овқатдан қийналарди. Дўкон олдида одамлар соатлаб нонга навбат кутишарди.\nУйдан репетиторга пул сўрашга виждоним йўл бермасди\nКейинчалик онам бир ташкилотга фаррош бўлиб ишга кирганидан сўнг рўзғоримиз анча яхшиланди. Мен ҳам аввал тумандаги мактабни, кейин академик лицейни тамомладим.\nИкки йил давомида ўзим мустақил ўқишга тайёргарлик кўрдим. Чунки репетиторимга уйдагилар рўзғорга кетадиган пулдан олиб берарди. Кейин еб-ичишга етказолмай жуда қийналишарди. Буни кўриб туриб, «курс»ларимга пул сўрашга виждоним йўл қўймасди.\nХуллас, икки йил университетга топшириб, киролмаганимдан сўнг пул топиш ҳаракатига тушдим. Бир неча йил давомида телефон тузатиш устахоналарида ишладим.\nБу ер менинг жойим эмас\n2016 йил ишлаш учун Тошкентга келдим. Фотосалоннинг бир бурчагидан жой олиб, телефон тузата бошладим. Ёнимда бир график дизайнер йигит ишлар, мен қийналиб топган пулимни у компьютерининг бир неча кнопкаларини босиб топарди. Уни кўриб, бу соҳага қизиқишим ортди. Ишлаётганида қараб ўтириб, график дизайнерликни ўргана бошладим. Деярли уч йилча шу фотосалонда яна фотографлик ҳам қилдим.\nКейинроқ у ердан бўшаб, Чилонзордаги полиграфияга дизайнер бўлиб ишга кирдим. Бироқ ишхонада кун бўйи стрессда ишлардик. Чунки буюртмалар жуда қимматга олинарди. Шунга яраша ишни сифатли бажариш керак бўлган.\nДоим стрессда юрардим. Чунки уйга пул жўнатиш керак. Топган пулим эса кўпинча еб-ичишга, йўл кирага етмай қоларди.\nХуллас, яна иш алмаштиришимга тўғри келди. Бир танишимнинг кийим-кечак дўконига фотограф бўлиб ишга кирдим.\nҲали дўкон очилмаган, унинг ички дизайни билан шуғулланишим керак эди. Шундай қилиб, танишим билан биргаликда жиҳозлаб чиқиб, дўконни очдик. Аста-секин кийимлар сотила бошлади. Мен янги келган товарни расмга олиб, монтаж қилардим.\nУ ерда ҳам уч ойча ишладим, афсуски, дўконнинг иши юрмади. Тушундимки, бу ер менинг жойим эмас!\nКелажагим ҳақида кўп ўйлардим. Ота-онам ўзи зўрға қийналиб катта қилишган бўлса, битта ўғилман-ку, қилиб берадида деб ўтиролмасдим. Ўзим учун ўзим ҳаракат қилишим, интилишим керак эди.\nКўп ҳаракат қилардим, қаттиқ ишлардим. Лекин топган пулим бир миллиондан зўрға ошарди. Бу пул билан мен қандай қилиб уйланаман? Икки хонали уйимизни қандай қилиб янгилайман? Нима қилсам, яхши бўлади деб узоқ ўйладим ва Россияга кетишга қарор қилдим.\nБир дунё орзулар билан Москвага келдим\n2019 йил сентябрда Москвага келдим. Самолётда ҳам булутларга қараб ўзимча бошланишига майли, ҳар қанақа иш бўлса ишлайман, кейинроқ мутахассислигим бўйича иш излайман деб режалар тузиб келдим.\nКелишим билан танишимнинг квартирасига жойлашдим. Икки хонали уйда 10—12 киши яшар эдик. Кўпроқ одам билан туриш бизга арзонроқ тушарди-да.\nХонадошим Достон «Пятерочка» дўконлар тармоғида юк ташувчи бўлиб ишларди. Иш излаб юрган пайтим у дўконда иш борлигини айтиб қолди. Бордим. Шу тариқа кечки сменада ишлай бошладим.\nВазифамиз дўконга келган юкни тушириш ва маҳсулотларни пештахталарга жойлаштириш эди. Эрталабгача ҳамма ишни тугатиш шартлиги боис кечаси соат 9:00 дан 12:00 гача тинимсиз ишлардик. Ишдан чиқибоқ, фақат ухлаш ҳақида ўйлардик. Шу тарзда икки ой ишладим ва охири бўшадим.\nНиҳоят ўзим хоҳлаган ишга кирдим\nЎзимни қўлга олиб, эълон берувчи сайтларга фотограф-дизайнерлик бўйича анкетам ва партфолиомни жойлаштириб чиқдим. Бир муддат «Грабли» ресторанида официант ёрдамчиси бўлиб ишлаб юрдим.\nБир куни эрталаб ишга кетишимдан олдин телефоним жиринглади. Кўтарсам, эълоним бўйича боғланишаётганини, иш учун суҳбатга келишимни айтишди.\nҲали суҳбатдан ўтмаган бўлсам-да, ниҳоят яхши кўрган касбим бўйича ишлаш имкони туғилди, деб жуда хурсанд бўлдим. Тезда айтилган манзилга етиб бордим.\nМени автосалонга суҳбатга чақиришган экан. Вазифам янги келган автомобилларни суратга тушириб, график ишлов бериш. Топшириқ бериб, қобилиятимни текшириб кўришди. Ишим уларга ёқиб қолди. Рус тилини унчалик яхши билмаслигимга кўз юмиб, жамоага қабул қилишди.\nЛекин ишим қонуний эмас. Меҳнат шартномаси тузилмаган. Сабаби кўп иш берувчилар мигрантларга солиқ тўлашдан қочади. Ойлигимни эса нақд пулда ойига икки марта оламан.\nОйлик маошим ҳозирда 50 000 рубль (тахминан, 680 доллар). Иш графигимиз эркин. Ҳафтасига беш кун, соат 10:00 дан 19:00 гача ишлаймиз. Деярли бир ярим йилдан буён шу автосалонда ишлаяпман. Дам олиш кунларим ёки бўш вақтларим ишимдан ташқари дизайн ёки фотосессия бўйича қўшимча ишлар олиб тураман.\nАллоҳга шукр, ҳозир ҳаммаси жойида. Фақат топган даромадимизнинг ярми Россияда қолиб кетяпти. Патентга ойма-ой 5341 рублдан тўлаш осон эмас. Қолаверса, ижара ҳақи, регистрация ҳам бор.\nМосквада учратган ҳар икки одамимдан бири — ўзбек\nИшим туфайли шаҳарнинг турли бурчакларида бўламан. Кўпинча ҳар учратган одамимдан бири юртдошларимиз бўлиб чиқади.\nХудди Ўзбекистонда юргандек бўламан. Кўплари жуда ҳам оғир меҳнат шароитларида озгина ойликка ишлайди. Тўғриси, раҳмим келади.\nБаъзида виждоним қийналади, баъзида эса тушунмайман. Нимага улар қийналиши керак? Ўша пайт жавобим ҳам тайёр бўлади: Чунки ўз ватанимизда бунча пулни тополмаймиз. Ўзга юртларда ишлашга мажбурмиз.\nМуҳожирлар — чўпонсиз подадек\nБиласизми, нимагадир бу ерда консуллик ёрдамини умуман ҳис қилмайман. Сизда қандайдир муаммо туғилса, ўзингиз ҳал қилишингизга тўғри келишини ич-ичингиздан сезиб турасиз.\nҚўпол қилиб айтганда, биз мигрантлар чўпонсиз подадекмиз, бошқарувчи, ёрдам берувчи йўқ. Кимдир ойлигини ололмаган, кимдир паспортини йўқотиб уйига кета олмаяпти. Кимнингдир соғлиғи ёмон аҳволда, лекин давлат томондан ҳеч қандай кўмак берилмайди.\nБир марта консулликка ишим тушиб, 28 дақиқа деганда операторга уландим ва муаммоимни айтишимни бошлашим билан «қизил»ни босиб қўйишди. Иккинчи уринишда навбатим 20 дақиқа келди, фақат улар шунчаки гўшакни кўтаришмади. (Керак бўлса менда аудиоёзув ҳам бор!)\nМигрантларга давлатдан кўра асосан блогерлар ёки бошқа давлат фуқароларининг ёрдами кўпроқ тегади.\nМен умуман фуқароларимиз ўзга юртларга ишлаш учун кетмаслигини аксинча ўзимизнинг давлатимизда кўплаб иш ўринлари яратилиб иш ҳақи баланд бўлишини хоҳлардим. Лекин ҳозирча бунинг имкони йўқ. Шунинг учун ўзга юртларда ишлашга мажбурмиз!\nМигрантларнинг орқасида турадигани йўқ\nАввал Германияни миллатчи деб билардик. Ҳозирда эса мен россияликларни шундай деб биламан (тўғри, ҳаммаси эмас, яхшилари ҳам кўп). Кийинишингизга, пулингизга қараб муомала қилади.\nАйнан ўзбекларга муносабат унчалик яхши эмас, балки давлат бизни камроқ қўллаб-қувватлагани учундир, билмадим. Менимча, ҳукумат томонидан муҳожирлар қонуний ҳимояга олинса, мигрантларга бўлган муносабат ҳам ўзгарарди.\nОддий мисол, бирорта ўзбек бошқа давлат фуқароси томонидан камситилса ёки унга ноҳақлик қилинса ҳуқуқларини ҳимоя қила олмайди. Чунки орқасида турадиган битта нажот элчихона. У ҳам кўнгилдагидек эмас!\nБундай бўлгандан кейин айтинг, ким яна бизни муҳожирларга бирор зарар етказолмайди деб кафолат беради? Ҳеч қандай реакция бўлмагандан кейин у яна шу ишни бемалол қилаверади.\nҲатто тушимда ҳам уйимда бўлиб қолиш қўрқинчи\nБиласизми, баъзида тушларимда Сурхондарёда ота-онам яқинларим даврасида бўлиб қоламан. «Мен буёққа қандай келиб қолдим? Эртага ишга боришим керак-ку, Москвага энди қандай қайтаман? Йўллар ёпиқ-ку, қандай ўтаман?» деб қўрқиб уйғониб кетаман.\nОчиғини айтсам, бўйнимда уй олиш, ота-онамни зиёратларга юбориш, оила қуриш, бизнес бошлаш каби ишлар турганда тўсатдан Ўзбекистонда бўлиб қолиш мен учун ҳатто тушимда ҳам қўрқинчли! Бу ватанимни ёмон кўрганимдан эмас, шунчаки елкамдаги маъсулиятнинг оғирлигидан.\n«Болаларимни ўкситмаслик учун қўлимдан келганини қиляпман». Туркияда ишлаб, фарзандини Лондонда ўқитаётган ўзбекистонлик муҳожир аёл ҳикояси\n«Ўзбекистонда ойига 500 доллар топиш учун ё кунига 20 соатлаб ишлаш, ёки бировнинг ҳаққини ейиш керак». Россияда ишлаётган 19 ёшли муҳожир йигит ҳикояси\n«Ўқимаганимда эди, ҳаёт шу экан деб юраверардим». 9 йилдан бери Россияда ишлаётган ўзбекистонлик муҳожир ҳикояси\n«Кореяда ишлаб, кунига 100-200 доллар топаман деб ўйлаётганлар адашади». Жанубий Кореяда ишлаётган ўзбекистонлик муҳожир йигит ҳикояси\n«Россияга қарзларимдан қутулиш учун қочиб келганман». Наманганлик муҳожир йигит билан суҳбат\n«Ўзбекистонга қайтиш ниятим йўқ эди, аммо...». Ойига 1500 долларлик даромадли ишини ташлаб, ватанига қайтган чироқчилик муҳожир йигит ҳикояси\nЛойиҳада иштирок этишни истаган муҳожир юртдошларимиз Telegram’даги @daryomuxbiri’га мурожаат қилишлари мумкин.\n22:22, 15.06.2021 // 67648\n13:34 Кеча // 66162\n00:55 Кеча // 61161\n22:22 Кеча // 61049\n16:48, 15.06.2021 // 59836


Хитойдаги элчихонанинг хайрия ёрдами — “Qoraqalpog'iston tongi” gazetasi\nХитойдаги элчихонанинг хайрия ёрдами\nҚорақалпоғистон Республикаси Соғлиқни сақлаш вазирлигида Ўзбекистоннинг Хитой Халқ Республикасидаги элчихонаси томонидан келтирилган тиббий асбоб-ускуналарни топшириш маросими бўлиб ўтди.\nТадбирда Қорақалпоғистон Республикаси Вазирлар Кенгаши Раиси Қ.Сариев, Ўзбекистоннинг Хитой Халқ Республикасидаги Фавқулодда ва мухтор элчиси Б.Саидов сўзга чиқиб, давлатларимиз ўртасидаги турли соҳалардаги алоқаларга тўхталиб ўтдилар.\nБутун дунёни ларзага солган коронавирус пандемияси даврида Хитой давлати томонидан Ўзбекистонга алоҳида ёрдам кўрсатилди. Мана шундай синовли кунларда бир гуруҳ хитойлик шифокорлар юртимизда бўлиб, касалликнинг олдини олиш ва беморларни даволашда ўзларининг амалий ёрдамларини кўрсатишди. Элчихона томонидан навбатдаги ижтимоий карвон коронавирус инфекциясига қарши курашга йўналтирилган юқори тиббий буюмлар яъни, 6 дона ногиронлик аравачаси, 5 дона кислород концентратори, 570 қути Ляньхуа препарати, 30 дона термометр, 20 минг дона ниқобдан иборат.\nҚорақалпоғистонда ишлаб чиқарилган маҳсулотларнинг экспорт ҳажми йилдан-йилга ортиб бормоқда,-дейди Ўзбекистоннинг Хитой Халқ Республикасидаги Фавқулодда ва мухтор элчиси Бахтиёр Саидов. –Бу давлатга экспортга чиқарилаётган қизилмия экстратининг кўпчилик қисми Қорақалпоғистон ҳиссасига тўғри келмоқда. Бу борада ҳамкорлик янада давом этади. Жумладан, 2020-2021 йилларда умумий баҳоси 210 миллион долларлик 7 та лойиҳани амалга оширишни режалаштирмоқдамиз.\nТадбир сўнггида элчихона томонидан келтирилган тиббий асбоб-ускуналар Қорақалпоғистон Республикаси Соғлиқни сақлаш вазирлиги вакилларига топширилди.


Дунё бўйлаб арманлар ва озарлар ўртасида тўқнашувлар бўлиб ўтмоқда (фото, видео) - Zamin.uz\n14:13 / 28.07.2020\nДунё бўйлаб арманлар ва озарлар ўртасида тўқнашувлар бўлиб ўтмоқда (фото, видео)\nСўнгги кунларда дунёнинг кўплаб мамлакатларида арманлар ва озарлар ўртасида ўзаро тўқнашувлар бўлиб ўтмоқда. Уларнинг баъзиларида озарлар, баъзиларида арманлар ҳужум қилган.\nЛондондаги акциялар / N.ABBASZADA\nАрманистон ва Озарбойжон ўртасидаги чегарада ҳар икки давлат ҳарбийлари ўртасидаги тўқнашувлар 12 июлда бошланган эди. Ўшандан бери ҳануз вазият тинчигани йўқ. Камига икки қўшни миллат вакиллари дунёнинг турли мамлакатларида ва шаҳарларида ўзаро тўқнашувлар содир этмоқда.\nРоссия, Украина, Европа мамлакатлари ва АҚШда арман ҳамда озар диаспоралари вакиллари ўртасида кўплаб оммавий муштлашувлар бўлиб ўтгани қайд этилди. Улар ўртасида ҳатто отишма бўлиб ўтган, икки томондан машиналарга, офисларга ўт қўйиш ҳолатлари содир этилган.\n24 июль куни кечқурун пайт Москвада арманлар ва озарбойжонликлар ўртасида жиддий тўқнашувлар бўлиб ўтган. Маҳаллий ОАВ хабарларига кўра, Москванинг Марьино туманида озарбойжонлар Арманистон давлат рақамларида бўлган машиналарни тўхтатиб, машинада бўлган одамларни дўппослаган.\nАрманлар эса озарбойжонликларга тегишли бўлган «1001 кеча» ресторанига ҳужум қилишган. Бу ҳақда Москвадаги озарлар диаспораси вакиллари хабар берган.\nШунингдек, «Братиславская» метро бекати яқинида ҳам икки миллат вакиллари иштирокида оммавий муштлашувлар бўлиб ўтган.\nСанкт-Петербургда оммавий тўқнашувларнинг олдини олиш учун шаҳар полицяси 60дан ортиқ озар ва арманларни вақтинчалик ҳибсга олган.\n25 июлга ўтар кечаси Киевда Озарбойжондан келган икки талаба ўққа тутилган. «Страна» нашрининг хабар беришича, тўрт нафар озарбойжонлик ва бир гуруҳ арманлар ўртасида аввал даҳанаки тортишув бўлган. Кейин эса жанжал муштлашувга айланган. Шундан сўнг арманлардан бири ўқотар қуролдан ўқ узиб қочиб кетган.\nБир кун олдин Киевдаги арман диаспораси арманларга тегишли иккита ресторан – «Нуҳ кемаси» ва «Севан»га номаълум шахслар ўт қўйишга уринганини хабар қилган эди. Ресторанларга «Молотов коктейли» улоқтирилган. Ресторандагилар жиддий ёнғиннинг олдини олишган.\nИкки диаспора вакиллари ўртасидаги қарама-қаршилик АҚШда ҳам кузатилган. Озарбойжон телевидениеси хабарига кўра, Лос-Анжелесда озарлар Ереван юритаётган сиёсатга қарши намойиш ўтказаётганда арманлар уларга тажовуз қилган. Натижада ўзаро муштлашув бошланган ва ҳар икки тарафдан одамлар жароҳат олган. Шундан сўнг Озарбойжон президенти Илҳом Алиев АҚШда истиқомат қилаётган озарбойжонликларни эҳтиёт бўлишга чақирган.\nСан-Францискода номаълум шахслар арман мактаби биноси деворларига ва йўлакларига озар тилида турли таҳдидли ёзувлар ҳамда Озарбойжон байроғини чизиб кетишган.\nАрманистоннинг Германиядаги элчиси Ашот Смбатяннинг сўзларига кўра, бу мамлакатда озарбойжонлар томонидан арманларга қарши куч ишлатиш, элчихонага ҳужум қилиш, арманларнинг мулкларини вайрон қилишга уриниш ҳолатлари қайд этилган.\n«Ҳатто Арманистон элчихонасининг расмий машинаси ёқиб юборилди», деб ёзган у фейсбукдаги саҳифасида.\nАввалроқ, озарлар ва арманларнинг Лондондаги тўқнашуви видеотасвирлари ҳам пайдо бўлган эди.\nЛондонда озарбайжонлар ва арманлар ўртасида муштлашув содир бўлди (видео)\n18-07-2020, 12:02, Дунё\nОзарбойжон ва Арманистон чегарасида яна тўқнашувлар бошланди\n16-07-2020, 16:10, Дунё\n14-07-2020, 19:00, Дунё\nОқ уй олдида тўқнашувлар содир бўлди\n30-05-2020, 22:23, Дунё\nОзарбойжон президенти: "Биз Ереванни қайтиб олишимиз керак"\n8-02-2018, 23:30, Дунё


Uzmobile Ўзбекистон вилоятлари марказларида ҳам GSM тармоғини ишга туширади\nUzmobile яқин кунлар ичида Ўзбекистоннинг вилоятлари марказларида GSM тармоғини жорий этади. Бу бўйича лойиҳанинг амалга оширилиши бошланиши 1 декабрга белгиланган.\nШу йилнинг 15 апрель кунида Uzmobile мобил алоқа миллий оператори GSM тармоғининг Тошкент шаҳри ва Тошкент вилоятида тижорий фойдаланиш учун ишга туширилганини эълон қилганди. Компания Тошкент шаҳри ва Тошкент вилояти ҳудудида синовдан ўтган лойиҳани республиканинг бошқа ҳудудларида қўлламоқчи.\nШу йилнинг июнида UZMOBILE компанияси GSM уюшмасининг тўлақонли аъзосига айланганди. Бу UZMOBILE GSM тармоғи ўз мижозларига яқин келажакда ушбу уюшма аъзолари билан дунёнинг исталган нуқтасида халқаро автоматик роуминг хизматидан фойдаланиш имконини беради.\nGSM уюшмаси – GSM стандартидаги уяли алоқа операторлари халқаро ташкилоти бўлиб, 220 та давлатнинг 800 дан кўпроқ GSM операторларини бирлаштиради. Уюшмага аъзо операторлар дунёдаги бутун мобиль алоқа фойдаланувчиларининг 82 фоиздан кўпроғига хизмат кўрсатади.\nШунингдек, 2015 йилнинг 26 июнь кунидан “Ўзбектелеком” АЖнинг UZMOBILE мобиль алоқа оператори нутқни узатишнинг жуда сифатли технологияси – HD Voice`ни амалиётга татбиқ қилганди.\nБу истиқболли технологияни оддийгина “Юқори кўрсаткичдаги алоқа” ёки “Суҳбатдошингиз ёнингизда тургандек эффектга эга овоз” деб айтиш мумкин.\nМобиль телефон орқали HD Voice технологиясидан фойдаланиб сўзлашганда суҳбатдошингиз гўёки ёнингида тургандек ҳис пайдо бўлади.\nHD Voice технологияси нутқ англанишини сезиларли даражада оширади, сўзларнинг охири йўқолиб қолиши эффектини бартараф этади, овоз тембри, алоҳида товушларнинг айтилиши ва суҳбатдош нутқ оҳангини бузилишларсиз узатади.\nАгар телефонда суҳбатлашаётган икки мижоз “UZMOBILE GSM”нинг 3G тармоғида бўлса ва уларнинг телефонлари WB-AMR кодегини қўллаб-қувватласа, HD Voice автоматик равишда ишга тушади.\n“Суҳбатдошингиз ёнингизда тургандек эффекти” сизга ўзингизнинг суҳбатдошингиздан кўплаб километрлар узоқликда жойлашганингизни унутишингизга имкон беради.\nИюнь ойида Uzmobile "Uzcard" терминаллари учун янги тариф режани ишга туширганди.\nУшбу тариф режасига уланиш бепул, СИМ-карта нархи бошланғич абонент тўловига киритилган. Абонент тўлови ойига 1,5 доллар унга маълумотлар узатиш (VPN) 100 Мегабайт трафик киритилган, лимитдан ташқари бир мегабайт нархи - 0,07 доллар.\n«Ўзбектелеком» АК - Ўзбекистон Республикаси ҳудудларини ўз тармоқлари билан қамраб олган йирик телекоммуникациялар оператори ҳисобланади. Компания қуйидаги хизматларни кўрсатади: мутлоқ ва мобил алоқа операторлари ҳамда провайдерларига каналларни ижарага бериш хизматлари, халқаро ва шаҳарлараро алоқа хизматлари, овозли алоқа ва маълумотлар узатиш хизматининг барча турларини, Интернет тармоғидан фойдаланиш, видеоконференсалоқа хизматларини, CDMA-450 ва GSM стандартида мобил алоқа хизматларини тақдим этади, телевизион ва радиоэшиттириш дастурларини узатиш учун каналлар ташкил этади. Компаниянинг бозордаги хизматлари тўртта — UZTELEСOM™, UZMOBILE™, UZONLINE™ вa TELEСOM TV™ савдо белгилари остида кўрсатилади. Компания таркибида 22 та филиал фаолият олиб боради, улардан 14таси минтақавий, 8 та ихтисослаштирилган ва 3таси шўба корхоналаридир. Компания ходимларининг сони 2014 йил охирида 14 000га яқинни ташкил этди. «Ўзбектелеком» АК Мобил ва мутлоқ, шаҳарлараро ва халқаро алоқа, маълумотлар узатиш ва Интернет хизматларини кўрсатувчи саккизта қўшма корхоналарида ўз улушига эга.\nЭслатиб ўтамиз, UZMOBILE GSM компанияси рақамларининг коди бутун Ўзбекистон бўйича (+998) 99 рақамларидан иборат.


By Муҳаммад Ҳабибуллоҳ on 09/08/2015 12 НАМОЗ ФАТВОЛАР\nҚунут дуоси намознинг маълум бир ўрнида ўқиладиган дуодир. Қунут дуоси витр намозининг охирги ракаатида рукудан олдин ёки кейин ўқилади. Бироқ рукудан кейин ўқилгани афзалроқ. Шунингдек, мусулмонларнинг бошига бирон кулфат тушганида шу мусибат аригунча беш маҳал фарз намозларнинг охирги ракаатида ўқилиши ҳам мумкин. Фақат бомдод намозида доимий тарзда қунут ўқиш тўғрисида саҳиҳ далил келмаган.\nАбу Молик Ашжаий айтади: “Мен отамдан: “Ота, сиз Расулуллоҳ саллаллоҳу алайҳи ва саллам, Абу Бакр, Умар, Усмон ва Али разияллоҳу анҳумнинг орқасида намоз ўқигансиз. Улар бомдодда қунут дуосини ўқишармиди?”, деб сўрадим. Отам: “Ўғлим, бу иш бидъатдир”, дедилар” (Саҳиҳ ҳадис. Абу Довуддан бошқа сунан соҳиблари ва имом Аҳмад ривоят қилган).\nЮқоридаги ҳадисга биноан беш вақт намозларда фақат мусулмонлар бошига бирон жиддий мусибат тушган пайтлардагина қунут ўқиш жоиз.\nҚунут дуоси витрда доимий тарзда ўқилмайди. Аксинча, гоҳ-гоҳида ўқиш суннатга мувофиқдир. Қунут ўқишда қўлларни кўкрак баробарича кўтариб туриш мустаҳаб. Бу ҳақда Умар разияллоҳу анҳудан саҳиҳ ривоят келган (Байҳақий ривоят қилиб, саҳиҳ деган 2/210), валлоҳу аълам.\nAvvalgi maqolaҲаж ва умрага тарғиб\nKeyingi maqola Биринчи ҳадис: (3) “Ҳар бир кимса учун ният қилгани насиб қилур”\nАБДУЛФАТТОХ 11/03/2018 08:15\nАссаламу алайкум! Араб тилини мукаммал ургангим келяпти . Лекин кандай ва кайси сайтдан урганиш афзаллигини билмаяпман. Ёшим 50 дан ошди. Ёш ахли илмлардан урганай десам, купайишиб келилар жамоат булиб каттарок ёшдагилар деб айтишяпти. Мени ёшимда эса чукур илм олишга унчалик кизикмайди экан купчилик . Мен нима килай куронни тушуниб укигим келяпти?\nIxlosOrg 11/05/2018 16:52\nСаҳифамиздаги “Араб тили дарслари” туркум дарсларимиздан фойдаланишни тавсия қиламиз.\nАраб тили дарслари учун Телеграм дастуридан махсус канал очилган. Каналга қуйидаги боғич орқали уланишингиз мумкин:\nАллоҳ таоло илмга рағбатингизни яна орттирсин!\nАгар араб алифбосини ўрганмоқчи бўлсангиз, унда “Араб алифбоси” номли туркум дарсларимизга мурожаат қилинг.\nБу дарсликнинг Телеграм каналига қуйидаги боғич орқали аъзо бўлишингиз мумкин:


09:05 / 22.05.2015\nМулоқот чоғида Ўзбекистон билан Индонезия ўртасидаги алоқалар кўплаб жабҳаларда, жумладан, парламентаризм соҳасида изчил ривожланиб бораётгани алоҳида таъкидланди.\nИндонезия Ўзбекистоннинг Жануби-шарқий Осиёдаги муҳим ва истиқболли шерикларидан биридир. Мамлакатларимиз ўзаро савдони ривожлантириш, инвестициявий ҳамкорликни кенгайтириш соҳаларида улкан имкониятларга эга.\nУчрашувда томонлар парламентлараро ҳамкорликни мустаҳкамлаш, иқтисодиёт ва сайёҳлик соҳаларидаги алоқаларни фаоллаштириш масалаларини муҳокама қилди. Меҳмонлар Ўзбекистонда ҳуқуқий демократик давлат барпо этиш, қонун устуворлигини таъминлаш, парламент ваколатларини кенгайтириш борасида амалга оширилаётган ислоҳотлар самараларига юксак баҳо берди.\n"Ўзбекистон Марказий Осиёдаги етакчи мамлакат. Мамлакатингиз билан барча соҳаларда, жумладан, иқтисодий жабҳада ўзаро ҳамкорликни янада ривожлантиришдан манфаатдормиз. Сайёҳлик соҳаси Индонезия ва Ўзбекистон ҳамкорлигининг истиқболли йўналишларидандир. Юртингизда жаҳон илм-фанига улкан ҳисса қўшган буюк алломалар яшаб ижод қилган. Ўзбекистонга келиш, қадимий шаҳарларингиз ва тарихий обидаларингизни зиёрат қилиш истагида бўлган индонезияликлар кўп. Юртингиздаги тинчлик-осойишталик, ривожланган туризм инфратузилмаси бунинг учун кенг имконият яратади", – дейди Ирман Гусман.\nИндонезия делегацияси аъзолари Ўзбекистон Жаҳон иқтисодиёти ва дипломатия университетига ташриф буюрди. Ҳазрати Имом мажмуида амалга оширилган улкан бунёдкорлик ва ободонлаштириш ишлари билан танишди.


Тошкентда маст ҳайдовчи содир этган автотўқнашувда 7 киши тан жароҳати олди\n17 январ 2022, Тошкент вақти: 03:47\nТошкент ша=ар ИИБ сайтидан олинган фотосуратда тўқнашувдан кейинги ҳолат акс этган.\nПойтахтнинг Яшнабод туманида маст аҳволда бўлган Matiz ҳайдовчиси иккита Nexia-2 автомобили билан тўқнашиб кетиши оқибатида 7 киши тан жароҳати олди.\nТошкент шаҳар Ички ишлар бош бошқармасининг 4 январда хабар беришича, воқеа 1 январь куни 17:15 атрофида Махтумқули кўчасида содир бўлган.\nЖароҳат олган 7 кишидан 4 нафари 1 ёшдан 13 ёшгача бўлган бола экани ва улар жиддий жароҳатлангани билдирилди.\n“Ҳолат юзасидан Жиноят кодексининг 266-моддаси (транспорт воситалари ҳаракати ёки улардан фойдаланиш хавфсизлиги қоидаларини бузиш) 1-қисми билан жиноят иши қўзғатилган”, -дейилади хабарда.\nАввалроқ Озодлик Қашқадарё вилояти Деҳқонобод туманида 1 январь куни содир бўлган автоаварияда 5 киши вафот этгани тўғрисида хабар берганди.


Мўйноқда оммавий муштлашув рўй берди — Sof.uz\nМўйноқда оммавий муштлашув рўй берди\n11.08 14:10 1243 Ўзбекистон\nИжтимоий тармоқларда Мўйноқда оммавий муштлашув рўй бергани ҳақидаги хабарлар тарқалмоқда. ИИВ Ахборот хизмати раҳбари Ш.К.Ғиёсов бу ҳақда маълумот берди.\nҚорақалпоғистон Республикаси Ички ишлар вазирлигининг маълумотига кўра, жорий йилнинг 10 август куни соат 18.00 да Қорақалпоғистон Республикаси Мўйноқ туманида жойлашган «Орол» стадионида туманнинг «Мўйноқ сити» ва «Жайхун» командалари ўртасида ҳудудийлик босқичи бўйича футбол ўйини бўлиб ўтган.\nУшбу учрашувнинг 67-дақиқасида иккита жамоа ўртасида келишмовчилик келиб чиққан ва айрим томошабинлар томонидан ўйинни бошқарган бош ҳакамнинг хатти-ҳаракатларидан норози бўлиб майдон томонга чиқиб кетиш ҳолати юз берган.\nСтадионга жамоат тартибини сақлаш мақсадида бириктирилган туман ИИБ ва Миллий Гвардия ходимлари томонидан амалга оширилган ҳаракатлар натижасида жанжал тўлиқ бартараф этилиб, фуқаролар томонидан тартиб бузилишига йўл қўйилмаган.\nМазкур ҳолат оқибатида ўйин иштирокчилари, ҳакамлар ва томошабинлар орасида тан жароҳатини олиб касалхонага мурожаат қилганлар бўлмаган.\nҲозирда, жамоат тартибини бузишга сабабчи бўлган фуқароларнинг барчасини шахси аниқланиб, уларнинг ҳаракатларига ҳуқуқий баҳо бериш бўйича суриштирув ишлари амалга оширилмоқда.


«Узчармсаноат» пойабзал импорти божи буйича янги таклиф тайёрлади – КУН УЗ\nГлавная / Иктисодиёт / «Узчармсаноат» пойабзал импорти божи буйича янги таклиф тайёрлади\n19.06.2019\tИктисодиёт Comments Off on «Узчармсаноат» пойабзал импорти божи буйича янги таклиф тайёрлади 68 Показы\n«Узчармсаноат» уюшмаси жамоатчилик ва экспертларни танкидларидан сунг пойабзалларга импорт божларини ошириш тугрисидаги президент фармони лойихаси учун янги таклиф такдим этди. Бу хакда «Газета.uz» хабар берди.\nRegulation.gov.uz сайтига куйилган дастлабки карор лойихасида «Узчармсаноат» импорт килинган пойабзалларга божхона божи ставкасини 1 июлдан бошлаб 30 фоизгача оширишни ва икки жуфт пойабзал учун 1,5 доллардан 5 долларгача минимал чегирмани таклиф килганди.\nЭнди эса уюшма факат эркаклар пойабзали учун 20 фоизлик ставка белгилашни таклиф килмокда (аввал барча пойабзаллар учун тавсия этилганди), минимал чегара эса 3 доллар этиб белгиланмокда.\n«Болалар ва аёллар пойабзаллари бозорининг узига хос хусусиятларидан келиб чикадиган булсак, бож ставкаси узгаришсиз колиши мумкин», — дейилади хабарда.\n«Узчармсаноат» уюшмаси сайтида 15 июнь куни нашр килинган хабарда карор лойихаси химоя килинган.\n«Бугунги кунда пойабзал махсулотлари учун Покистонда 25 фоиз, Туркияда 30-50 фоиз, Ветнамда 10-20 фоиз, пойабзал саноати ривожланган ва махсулотлари бутун дунё буйлаб сотилаётган Хитойда эса 100 фоиз импорт божи урнатилган», – дейилади унда.\nТадбиркор Зафар Хошимов Facebook’даги сахифасида импорт оёк кийимларга бож тулови микдорининг оширилиши хакидаги таклифга муносабат билдирди.\n«Агар ушбу узгартиришлар сохага жорий килинса, сифатли махсулот курьерлик хизматлари оркали онлайн буюртмалар, контрабанда ва кора бозорга утишини тахмин килиш кийин эмас. Ва сифатли оёк кийим учун нархлар кутарилиб кетади. Шунингдек, истеъмолчи учун танлов имконияти сезиларли даражада кискаради. Бундан манфаат курадиганлар эса махаллий оёк кийим ишлаб чикарувчилари эмас, балки контрабанда билан шугулланувчилар булади. Ушбу холат божхона, солик ва хукук-тартибот органларида хам коррупция ривожланишига замин яратади. Бу эса шубхасиз, давлат бюджетига хам катта зарар етказади», — деб ёзади тадбиркор.\nИктисодчи Бехзод Хошимов хам Facebook сахифасида бу лойихага муносабат билдирди.\n«Биринчидан, Хитой Жахон савдо ташкилотининг (ЖСТ) аъзоси, бу дегани унга аъзо давлатлар учун бож тарифлари уртача нолга тенг. Иккинчидан, ЖСТга аъзо булмаган давлатлар учун хам пойабзал божи атиги 12 фоиз. Бундан ташкари Жахон банки маълумотларига кура 2017 йилда Хитойда уртача бож 3,7 фоиз булган. Бу савдо урушини инобатга олганда», – дейди у.\nПред. Узбекистонда Colin’s ва Levi’s брендидаги жинсилар ишлаб чикарилиши мумкин\nСледующая Мактабдаги кабулни пулли килиш Конституцияга зидми?


ЕЛКА ЧИГАЛИ ПЛЕКСОПАТИЯСИ » Тиббий психология – Расмий сайт\nЯнгиликлар » Энциклопедия » ЕЛКА ЧИГАЛИ ПЛЕКСОПАТИЯСИ\nЕлка чигали (plexus brachialis) – С5–С8 ва Th1 спинал илдизчалардан ҳосил бўлган. Елка чигали 3 та бирламчи тутамдан иборат:\nС5 – С6 – юқори бирламчи тутам;\nС7 – ўрта бирламчи тутам;\nС8 –Th1 – пастки бирламчи тутам.\nЭтиологияси. Елка чигали плексопатияси, асосан, турли вирусли ва бактериал инфекциялар, интоксикациялар (қўрғошин, маргимуш), ўмров ва елка суяклари жароҳатлари, ўмровости аневризмаси, елкага тасма тақиб оғир юкларни кўтариш, доимо қўлтиқтаёқда юриш, бўйиннинг қўшимча қовурғаси ва болани туғдириш пайтида кузатиладиган жароҳатларда ривожланади. Елка чигали ўпканинг устки қисми ўсмасида ҳам зарарланади ва бунинг натижасида плексопатия ривожланади. Бунга Панкост синдроми деб аталади (5.3-расм).\n5.3-расм. Ўпка учи раки ва Панкост синдроми. А) Кўкрак қафаси компьютер томограммасида ўнг томонда ўпка учида ўсма аниқланган. Б) Ўнг қўл панжасида (айниқса, тенарда) атрофия. В) Кўкрак қафаси рентгенограммасида ўнг томонда ўпка учида катта қора доғ кўриниб турибди.\nСимптомлари. Плексопатиянинг асосий симптоми – бу кучли оғриқлар. Оғриқ елка соҳасидан бутун қўл бўйлаб тарқалади ва панжаларгача иррадиация қилади. Қўлнинг ҳар қандай ҳаракатида оғриқ кучаяди. Оғриқ билан биргаликда парестезиялар ҳам кузатилади. Плексопатиянинг яна бир асосий симптоми – бу периферик фалажлик (монопарез ёки моноплегия).\nФалажлик елка ва қўл мускулларида ривожланади, бицепс, трицепс ва периостал рефлекслар пасаяди ёки йўқолади, периферик типда сезги бузилишлари пайдо бўлади. Оғриқ нуқталари ўмровусти ва остидаги нуқталарда (Эрб нуқталари) жойлашади. Вегетатив-трофик бузилишлар ривожланади ва улар тери рангининг мармар тусга кириши, қуриши ёки гипергидрози ҳамда тирноқлар синиши каби белгилар билан намоён бўлади. Зарарланган қўлда тери ҳарорати ҳам пасаяди.\nЕлка чигалининг тўла зарарланиши кам учрайди. Унинг бирламчи тутамлари зарарланиши белгиларини келтириб ўтамиз.\nЮқори бирламчи тутам (С5–С6 илдизчалар) зарарланса, атрофик фалажлик елка ва қўлнинг проксимал мускулларида ривожланади ва бу фалажлик Эрб-Дюшенн фалажлиги деб аталади. Эрб-Дюшенн фалажлигида қўлнинг проксимал мускуллари озганлиги сабабли қўл осилиб қолади ва бироз ичкарига бурилган бўлади (пронация ҳолати). Бемор елкасини кўтара олмайди, қўлини ташқарига бура олмайди (супинация ҳолатига келтира олмайди) ва тирсак бўғимида бука олмайди. Елка ва куракусти мускуллари озганлиги сабабли "қанотсимон курак" белгиси пайдо бўлади. Қўлнинг латерал юзаси бўйлаб сезги пасаяди, ўмров суяги устидаги Эрб нуқтасида оғриқ пайдо бўлади. Бицепс рефлекс йўқолади, карпорадиал рефлекс пасаяди.\n5.4-расм. Посттравматик плексопатия.\nЎрта бирламчи тутам (С7 илдизча) зарарланса, билак нерви (n. radialis) ва қисман ўрта нерв (n. medianus) иннервация қиладиган мускуллар фалажланади. Панжани букувчи билак мускули ва билакни ичкарига букувчи юмалоқ мускул фалажланади. Елка-билак мускули функцияси сақланиб қолади.\nПастки бирламчи тутам (С8–Th1 илдизчалар) зарарланса, атрофик фалажлик қўлнинг дистал мускулларида ривожланади. Бунга Дежерин-Клюмпке синдроми деб айтилади. Қўл панжаси ва бармоқларини букувчи мускуллар атрофияга учрайди, қўлнинг ички юзаси бўйлаб сезги бузилади. Вегетатив-трофик бузилишлар пайдо бўлади.\nЭНМГ текширувлар ёрдамида зарарланган илдизчалар иннервация қиладиган мускулларда денервация белгилари аниқланади.\nЕлка чигалидан қуйидаги йирик нервлар – n.axillaris (С5, С6), n. medianus (С7, С8, Th1), n. radialis (С5–С8) ва n. ulnaris (С7, С8) ажралиб чиқади. Уларнинг зарарланиш синдромлари билан танишиб чиқамиз.\nҚўшилган: 14:52 / 17-04-2021 Ўқилди: 55\nЁН АМИОТРОФИК СКЛЕРОЗ


12:45 01.12.2017 (Янгиланган 12:53 01.12.2017) Ҳавола олиш\nРоссия Федерация Кенгаши раиси ўринбосари Ильяс Умаханов кўргазма очилишида нутқ сўзлади.\nЎзэкспомарказда тантанали равишда "Ўзбекистон ва Россия стратегик ҳамкорликка 25 йил" тарихий-ҳужжатли кўргазма очилди.\nРоссия ва Ўзбекистон архив идоралари мутахассислари кўргазмага 200 дан ортиқ тарихий ҳужжатларни киритишди. Ҳужжатларнинг кўпчилиги ноёб архив ҳужжатлари ҳисобланиб, омма эътиборига илк бор тақдим этилмоқда.\nКўргазмани Россия Федерация Кенгаши раиси ўринбосари Ильяс Умаханов очиб берди.\n"Бугунги кунда Махачкаланинг обод ва манзарали туманлардан бирига "Ўзбек шаҳарчаси" деган ном берилган. Дар ҳақиқат бизни инсонлар тақдирлари туташиб кетганлиги боғлаб турибди, ўтмишимиз, бугунги кунимиз ва энг асосийси келажагимиз умумийдир. Ушбу эстафетани янги авлодларга етказишимиз жуда муҳим", — деб айтди Умаханов.\nТарихий ҳужжатлар кўргазмаси бир ой давом этади.


кислотаси киргани боис, бекалар «Кока-кола»дан уй ва буюмларни тозалашдек машаққатли юмушда бемалол фойдаланишлари мумкин. Сантехника Буюмлар ... ялтираб кетади. Това Тагига олган товани «Кока-кола» ёрдамида тозалаш жуда осон. Бунинг учун товага икки сантиметрча баландликда «Кока-кола» ...\nВақт ўтиб аста-секин «C» дискининг ҳажми номаълум сабабларга кўра тўлиб қолганига ҳайрон қоламиз.\nсувдаги оғир металларни камайтиради, ундан саноат чиқинди сувларини тозалашда фойдаланиш мумкин. Мазкур янгилик Шанхайда, шунингдек, Цзянсу ...


Россия, муҳожирлар: Спецприёмник қоровуллари ўзбек қизларга жинсий алоқа таклиф қилишяпти « Ўзбекистон Халқ Ҳаракати\n“Биз Санкт-Петербургдаги “Красное село” чет эл фуқароларини вақтинчалик сақлаб туриш марказидан мурожаат қиляпмиз. Бу ерда 800 га яқин Ўзбекистон фуқаролари ушлаб турилибди. Шароити шунчалик ёмонки, бундай жойда ҳайвонлар ҳам яшамайди”, деб ёзишди таҳририятимизга муҳожирлар.\nБи-би-си ўзбек хизмати Санкт-Петербургдаги мигрантлар билан гаплашиб, у ердаги вазият ҳақида тўлиқроқ маълумот олишга муваффақ бўлди.\n– Хоналар совуқ ва захлигидан кўпчилик касал. Орамизда кекса ёшли кишилар, 3-4 ойдан буён “ўтирганлар” бор. Бир хонада ўнлаб одам, ҳаво йўқ, овқатларини эса умуман еб бўлмайди, — деди исми сир қолинишини сўраган муҳожир.\nЯна бир муҳожир марказдаги хотин-қизларнинг аҳоли бундан-да оғирлигини гапирди:\n– “Охранниклар хотин-қизларимизга яхши шароит эвазига улар билан жинсий алоқа қилишни бир неча бор таклиф қилишди. Бизга эса билан мол билан бўлгандек муносабат қилади. Илтимос, ёрдам беришингизни сўраймиз. Ҳеч бўлмаса, хотин-қизларимиз ва қариларни бу ердан олиб кетишсин”.\nМигрантлар қамоқхонасидаги ўзбекистонликларнинг айтишича, улар шароит юзасидан расмийларга шикоят билан мурожаат қилишган.\n– “Консуллик ва Ташқи Меҳнат Миграция агентлиги умуман ёрдам бермаяпти. Миграция агентлигини Санкт-Петербургдаги вакили Зоҳиджон Асқаровга чиқдик, “Ўзбекистонни пули йўқ сизларни қайтаришга деди”. Консулликнинг Зафар исмли ходими бир неча бор телефонни кўтариб, бақириб-бақириб қўйиб қўйди”, — дейишди муҳожирлар.\nМарказдаги мигрантлар Би-Би-Си ўзбек хизматига мазкур видео ва суратларни тақдим қилишди.\n– Аллергия, касалликлар кўп. Бир мигрант ўлиб қолди бу ерда. Келганимга 50 кун бўлди. Кета олмаяпмиз, пулимиз йўқ, — дейди каттароқ ёшли киши камерага қараб.\nАтрофдан йўтал овозлари эшитилиб турибди. Хонадагилар консуллик билан боғланишга уринишаётгани, телефонларни кўтаришмаётганини айтишган.\nЯна бир мигрант бу ерда тушганига 62 кун бўлганини айтган.\nТелефонга тасвирга олган муҳожир хонадаги шароитларни кўрсатади: 10 киши бир хонадалиги кўринган, 2 қаватли кроватдан 4 таси тасвирга тушган. Хона ўртасидаги столда буханка нон бўлаги, кесилган пиёз, икки дона бир марталик чой солинган катта кастрюлдаги рангсиз чой ва кружкалар кўриниб турибди. Қўл артишга сочиқ ўрнига ҳожатхона қоғози қўйилган.\nБиз мазкур масала бўйича Ўзбекистоннинг Санкт-Петербургдаги консуллиги билан боғланишга уриндик, ҳозирча телефонларимизга жавоб беришмаяпти. Аммо бу мавзуга яна қайтамиз.


ИШИД жангарилари Пальмирадаги олтита ҳайкални синдириб ташлади\n11:22 / 03.07.2015\nИШИД гуруҳи жангарилари Суриядаги қадимий Пальмира шаҳридаги яна бир қанча ёдгорликларни йўқ қилишди. Санъат тарихининг нодир ёдгорликлари бўлмиш олтита ҳайкалнинг босқон ёрдамида синдириб ташлангани қайд қилинган фотосуратлар интернетда эълон қилинди.\nЭнг диққатга сазовор ёдгорликларидан бири – 2 минг йиллик тарихга эга 3 м ли арслон ҳайкали ҳам синдириб ташланганлар қаторидан ўрин олди. Сурия музейи қадимиятлар департаменти директори Маъмун Абдулкарим бўлиб ўтган воқеани “ИШИДнинг Пальмира меросига қарши содир этган энг жиддий жинояти” деб баҳолади.\nОҳакдан ясалган ушбу ҳайкал 1977 йили Польша археологлари томонидан ал-Лот ибодатхонасидан топилган бўлиб, қадимги арабларнинг осмон ва ёмғир маъбудасига бағишланган эди. Унинг оғирлиги 15 тоннани ташкил қилади.\nИШИДнинг маълум қилишича, ҳайкаллар уларни чет элга олиб чиқиб келмоқчи бўлган контрабандачидан тортиб олинган.


28 апрелга ўтар кечаси кузатилган бўрон айниқса Бухоро вилоятининг Олот ва Қоракўл туманларига катта талафот етказди. Kun.uz мухбири Олотдаги табиий офатга бевосита гувоҳ бўлган инсонлардан бири билан суҳбатлашди.\nСуҳбатдошнинг айтишича, Олот туманининг Туркманистон билан чегарадош ҳудудларида ишлайдиган одамлар кўп. Улар, асосан, чегарадаги насос станцияларида ва чегара постларида ишлашади. Насос станциялари ва чегара постлари ишчилари чегарада бўрон туриши билан уйдагиларини 5-10 дақиқа олдин огоҳлантиришга улгурган.\n«Лекин агар, масалан, кучли шамол Туркманистонда бошлангандан кейин ярим соат олдинроқ Бухоро ҳам огоҳлантирилганда, талафот камроқ кузатиларди. Одамлар машиналарини четга олишга, ўзлари ҳам хавфсизроқ ерга ўтиб олишга улгуришган бўларди, назаримда», – дейди у.\n«Бўрон фавқулодда кучли эди»\n– 27 апрель куни кўтарилган бўрон анча кучли эди. Жуд кўп уйларнинг томидаги шиферлар учиб кетди, дарахтлар, симёғочлар қулади, қишлоқ хўжалиги катта зарар кўрди.\nОАВларда тарқалган наъмунавий уйларнинг суратларига қараб кўпчилик фақат уларнинг томига зиён етган, деган фикрга борди, ижтимоий тармоқлар орқали уларни қурганлар танқид қилинди. Лекин шамол жуда кучли эди, тумандаги деярли барча уйларнинг том ва бошқа қисмларига маълум даражада зиён этди. Бундан ташқари, шамол билан бирга келган ёмғир қум ва тупроқ билан қўшилиб, биноларнинг фасад қисмини ҳам зарарлади.\nБўрондан кейинги кун туман шифохонасига борган бир аёл кучли шамол уни жуда тез итариб ариққа йиқитиб юборганини айтган. Оқибатда эса қўли шикастланган.\nҚўшнимизнинг ҳовлисига эса шамол чўлдан ёввойи қуённи учириб келган, хонадонларда тошбақалар кўпайиб қолди. Улар, эҳтимол, чўл ҳудудидан келиб қолган бўлиши мумкин.\nБундан ташқари, жуда мустаҳкам дарахтларнинг ҳам қулаб тушганини кўрган одам бўрон кучига баҳо бериши мумкин.\n1 киши ҳалок бўлган, ўнлаб кишилар жароҳат олган: Бухородаги кучли шамол оқибатлари бўйича маълумот берилди\nАхборот олиш имкони йўқлиги миш-мишлар тарқалишига замин яратди\n– Бўрон натижасида электр узилиши, мобил алоқа операторларининг ишламай қолиши вазияти юзага келди. Оқибатда эса миш-миш тарқалиши учун вакуум пайдо бўлди. Яъни сиз қўшнингиз берган ахборотдан бошқасини билолмайсиз. Бошқа ахборот олиш танлови бўлмагани учун одамларда бошқа шахсдан эшитган ахборотига ишониш эҳтимоли ҳам ошиб кетди.\n«Олот ва Қоракўлни сув босармиш», дея миш-миш тарқатган одамлар топилиб, ОАВларда эълон қилинди. Лекин Олотда ўша вазиятда ҳар уч одамдан бири ўзи билмаган ҳолда миш-миш тарқатувчи бўлиб қолган эди.\nМиш-мишлар келтириб чиқарган зилзила ва тошқин ваҳималари\n– Турли миш-мишлар натижасида бўроннинг эртаси куни зилзила хавотири билан кун бўйи кўчада ўтирган одамлар ҳам бор эди. Чунки бўрон кузатилган куннинг эртасига «Соат 10:00да зилзила бўлади», деган гап тарқалди. Кейин кеч соат бир ва беш оралиғида, сўнг соат олтида зилзила бўлади, деган хабарлар тарқалди.\nОлотда Аму-Бухоро каналининг насос станциялари бор. Бу насослар Аму-Бухоро каналига Туркманистондан келадиган сувни олиб қуйиш учун мўлжалланган. Бу вазифани бажарадиган катта-катта насос станцияларида ҳам симёғочлар қулаши натижасида ток ўчиши кузатилган. Натижада эса, насос станциялари фаолияти тўхтаб қолган, ўша ерда ишлайдиган оддий ишчиларда эса насос сувни йўналтира олмаслиги сабабли яқин атрофни сув босиши мумкин, деган ваҳима ҳам кўтарилган.\nВаҳима етиб борган Қоракўл туманида ҳам айрим одамлар тумандан баландликда жойлашган катта қирга чиқиб олишган.\nҚоракўл туманидаги Замонбобо қири. 28 апрель, тушдан кейин. Миш-мишлар ортидан маҳаллий аҳоли ўз автомобиллари, юк машиналари ва ҳатто трактор тиркамаларида гуруҳ-гуруҳ бўлиб қирга чиққан.\nОлот ва Қоракўл Бухоронинг қуйи қисмида жойлашгани, бошқа туманларга, масалан, Жондорга ўтиш учун 300 метр тепага кўтарилиш кераклиги учун айрим одамлар сув ваҳимасига ишонишган.\nЛекин насос станцияларидан ишловчи малакали мутахассислар ўз яқинларига сув тошмаслигини, бу борада ҳеч қанақа ваҳима йўқлигини тушунтириб, тинчлантиришга уриндилар. Шунинг учун кўпчилик тинчланиб, бу мавзудаги гап-сўзларга ишонишмади.\nБухородаги бўронда 5293та объектнинг 378 238 кв.м. том қисмида шифер қопламаларига зиён етди\n«Одамлар бир-биридан хабарсиз қолиб кетди»\n– Тахминан айтиш мумкинки, 27 апрель куни бўрон бошлангандан кейин соат чамаси 19:30лар атрофида электр токи узилди, кейинроқ мобил компаниялар ҳам ишламай қолди (одамларнинг айтишига қараганда, фақат Uzmobile да алоқа узилмаган экан).\nБу ҳолатга тушиб кўрмаган одам учун вазиятни тасаввур қилиш ҳам қийин: электр, газ, алоқа узилди. Кўпчиликнинг метереология борасида маълумоти ҳам йўқ. Менда ҳам бўрон Тошкентгача етиб борган бўлса керак, деган фараз пайдо бўлганди.\nОдамлар қўшни қишлоқда яшайдиган ота-онасининг аҳволидан ҳам бехабар қолишди. Улар соғ-омонмикин, дея ҳамма эрталабдан бир-биридан хабар олишга шошилди. Менимча, буларнинг ҳаммасига алоқа узилгани ва одамларнинг бир-бири билан боғлана олмай қолгани асосий сабаб бўлди.\n«Ахборотсиз яшашни тасуввур ҳам қилиб бўлмас экан»\n– Бўрон кузатилган куннинг эртасига давлат раҳбари Олотга келиб, туман фаоллари билан соат 18:00лар атрофида учрашган бўлса, ҳатто ўша пайтда ҳам баъзи одамлар сув ваҳимасидан қўрқиб, қирга чиқиб кетаётган бўлишган.\nЧунки кўпчилик вазият ҳақида расмий маълумот олиш имконига эга эмас эди. Масалан, мен ҳам кейинроқ интернет орқали президентнинг Олотда фаоллар билан учрашгани ва тегишли кўрсатмалар берилгани ҳақида хабардор бўлдим. Ваҳоланки, учрашув ўтказилган жой билан уйимиз орасидаги масофа – бир километр.\nОАВ ҳаётимизга шу қадар кириб келганини сездикки, ахборот олмасдан яшашнинг ўзини тасаввур ҳам қилиш қийин экан ҳатто.\n29 апрелдан бошлаб аҳоли орасида овоз кучайтиргичлар орқали ҳаммаси жойида эканини, ҳолатни давлат раҳбари назоратга олганини, ёрдам берилишини эълон қилиб чиқишди.\n– Бўрондан кейинги биринчи икки кунни газ, электр токисиз ҳолатда ўтказдик. Биринчи навбатда одамлар тирик қолишганидан, жароҳатланмаганларидан хурсанд эди. Одамлар моддий зарар кўришган бўлса-да, ҳамма соғ-омон эканлигидан хурсанд эди.\nМасалан, бир фермер танишим билан суҳбатлашганимда у бўрон кўтарилганда фақат омон қолсак бўлди, деб ўйлаганини, кейинроқ ҳаммаси ўтиб кетгандан кейин 100 гектарга яқин ерида ўсаётган буғдойларини бориб кўрганини айтиб берди. Яъни одамлар бўроннинг оқибатларини ўйлаб кўриб, бундан кейинги режалари қанақа бўлиши ҳақида ҳам жиддий ўйлай бошлашди.\n«Одамларнинг ҳамжиҳатлиги яққол кўзга ташланяпти»\n– Айни пайтда Олотда уйлар таъмири учун шиферлар тарқатиляпти, ҳарбийлар халққа ёрдам беряпти. Энг кўзга ташланаётган жиҳат – одамларнинг ҳамжиҳатлик билан ҳаракатланаётгани бўлмоқда.\nМасалан, мактаб ёки шифохоналар таъмирига жалб қилинган ҳарбийларнинг овқатланиш шароитлари давлат томонидан яратилган бўлса-да, одамлар четдан келган ҳарбийларни меҳмон сифатида қабул қилиб, томида шифер бўлмаса ҳам, таом пишириб, уларга илиниб туришди.\nБўроннинг иккинчи ёки учинчи кунидан бошлаб, ҳокимият биносига, шифохоналарнинг реанимация бўлимларига электр чироғи келган. Ҳозир эса маҳаллаларда ҳам электр токини тиклаш ишлари олиб бориляпти, туманнинг маълум фоизида эса электр токи бор (суҳбат 5 май куни ёзиб олинган – таҳр.).\nГаз таъминоти эса бўрондан кейин 2 кун ўтиши билан тикланди. Одамлар турмуш тарзи ўта оғирлашиб қолгани йўқ. Чунки қишлоқ халқи газ-электрда кузатилиши мумкин бўлган узилишлар вазиятига мослашган бўлади. Табиий офатнинг карантин пайтида кузатилгани ҳам бир томондан фойда бўлди. Чунки кўпчилик уйда, оиласи бағрида эди.\nОлотликлар экинларга етган зарардан ташвишда\n– Айни пайтда аҳолини ўйлантираётган энг асосий масала – қишлоқ хўжалиги кўрган зарар бўлмоқда.\nФермерларга буғдой бўрон натижасида нобуд бўлган ёки эгилиб қолган бўлса, ҳеч иккиланмасдан экин майдонини бузиб ташлаб, ўрнига пахта экиш маслаҳат берилган.\nШундай бўлса-да, айрим фермер танишларим 1 гектар ерга ҳам уруғ, техника, турли дори воситалари кабилар учун анча харажат ишлатилганини ўйлаб, ҳаво исиши билан бир неча кун ичида буғдой поялари «ўрнидан туриши»га умид қилишяпти. Агар шундай бўлса, ҳосилнинг маълум қисмини сақлаб қолиш имкони бор, дейишмоқда.\nБироқ кеча ҳам (4 май) Олотда кучли ёмғир ёғди. Қандай қарор қабул қилишни шароит ва об-ҳавога қараб деҳқонларнинг ўзлари ҳал қилишади, менимча.\n«Одамлар уйларининг томи ёпиб берилишини кутишмаган эди»\nФото: Telegram / @davletovuz\n– Карантин бўлишига қарамасдан, давлат раҳбари тумандаги вазиятга эътибор қаратгани, бошқа вилоятлардан ёрдам кучлари етиб келаётгани одамларга умид берди.\nБўронда томи очилиб қолган уйларига шифер тарқатилиши, уларни қоқишга ёрдам берилишини кўпчилик тасаввур ҳам қилмаганди. Лекин туманда ташкил қилинган штаб тезкорлик билан бўроннинг эртасигаёқ аҳолига томларини ёпишда ёрдам кўрсатишни бошлади, усталар ишга тушиб кетишди.\nТурли вилоятлардан келган электр монтажчилари, усталар ва бошқа керакли соҳа мутахассислари ҳозир туманда аҳолига ёрдам кўрсатишяпти.\nБухородаги шамолдан зарар кўрган 20 фоиз хонадонларнинг томи ёпилди\nТоми бўронга бардош берган уйлар ҳам барибир зиён кўрди\n– Бўрон ўша куни анча кучли бўлган. Шамол айрим ҳолатларда ёғочга мустаҳкамланган шиферларни ёғоч билан бирга юлиб олган. Асосан, енгилроқ металл шиферлар билан ёпилган уйларнинг томи кўпроқ зарарланди.\nЛекин бир қўшнимиз томини сифатли қилиб ёпгани учун уйига деярли зарар етмади. Бироқ айрим зарарланмаган уйларнинг томига бошқа уй шиферлари шамол натижасида учиб келиб зиён етказган. Шунинг учун деярли ҳамма зарар кўрди, дейиш мумкин.\nБалки аҳолини бу каби бўронларга ва кучли шамолларга дош бера оладиган тарзда уй қуришга, томини ёпишга ўргатиш керакдир.\nМасалан, томга қоқиладиган шифернинг қалинлиги, унга ишлатиладиган ёғочга талаблар аниқ ишлаб чиқилса, эҳтимолий содир бўлиши мумкин бўлган табиий офатлардан кўриладиган зарар ҳам камроқ бўларди.\n«Аҳоли бир-бирини моддий қийинчиликда ташлаб қўймаса керак»\n– Аҳолининг моддий аҳволига келсак, менимча, қишлоқ ҳудудларда одамлар бир-бирини қўллашига ишониш мумкин. Лекин кўпчилик қишлоқ хўжалиги маҳсулотлари нархи ошиб кетишидан хавотирда.\nАҳоли ўзининг қизил югуриб қолган гисоллари, ғўра бўлган бошқа меваларидан ҳам шамол тўкиб юборгани туфайли айрилган.\nЛекин айрим факторлар сабабдир, баъзи ерларда экинлар камроқ зарар кўрган ёки қисман зарарланган.\nУмумий олганда, фикримча, олотликлар уларга нисбатан давлат ва халқнинг ғамхўрлик билан қараётгани туфайли ишончи ортиб, томорқа ва экиндан даромади кам бўлса-да, оч қолмасликларига ишонишмоқда.\n«Ўзгидромет» Бухорода кузатилган кучли шамол юзасидан изоҳ берди\n«Аҳолини иложи борича эртароқ огоҳлантириш керак»\n– Қўшни республикалар ҳудудларидан кириб келадиган бўрон ёки кучли шамол кабилардан аҳолини имкон қадар эртароқ огоҳлантириш талафот кам бўлишига ва аҳолининг саросимага тушмаслигига ёрдам беради.\nАгар овоз кучайтиргич қурилмалари доимий равишда туман марказларига ўрнатилса ва улардан фавқулодда вазиятларда аҳолини огоҳлантириш мақсадида фойдаланилса, одамларнинг олдиндан маълумотга эга бўлишига эришиш мумкин. Туман марказидагилар эса ўз-ўзидан имкон қадар туманнинг бошқа ҳудудларида яшайдиган қариндошлари, танишларини огоҳлантиришарди.\nАгар вазият ҳақида тушунча бўлса, одамлар вазиятни тўғри баҳолаш имконига эга бўлишарди, одамлар зилзила ва сув тошқини бўлади, деган ваҳимада қирда ва кўчада ўзларини хатарга қўйиб вақт ўтказишмаган бўларди.\nБундан ташқари, табиий офат бўлиш хавфи юқори ҳудудлар: Чимён ва Қамчиқ довонида кузатилиши мумкин бўлган турли табиий офатлардан ташқари республиканинг бошқа ҳудудларини ҳам эътибордан четда қолдиришмаса, фойдали бўларди.\nБу каби бўронлар бўлиши ҳақида эҳтимолий тахминларни ўрганиб, маҳаллий аҳоли олдиндан огоҳлантирилса, вазият анча яхшироқ бўлиши мумкин.\nБухорога табиий офат оқибатларини бартараф этиш учун 100 млрд сўм ажратилади — Президент фармойиши\n13:09 / 08.09.2020\n«Бухоро ҲЭТК» АЖ: Коррупция – тараққиёт кушандаси


13 Мay 2019 1 21 5 1\nҲовлидаги ўриндиқда ота-бола ёнма-ён ўтиришибди. Отанинг ёши улуғ, ўғил эса ўспирин йигит. Ўғилнинг қўлида газета, берилиб ўқияпти. Ота боғни томоша қиларкан, ўйчан эди. Бир пайт дарахт шохига чумчуқ қўнди. Ота ўғлидан:\n-“Бу нима?”- деб сўради. Ўғил бошини кўтариб, чумчуқни кўрди, сўнг отасига қараб:\n- “Чумчуқ”- деди ва яна газета ўқишда давом этди. Орадан озгина вақт ўтиб, яна бир чумчуқ келиб қўнди. Ота чумчуққа ишора қилиб яна:\n-“Бу нима?”- деди. Йигитнинг энсаси қотди:\n-“Чумчуқ дедим- ку?!”- деди жеркиганнамо оҳангда ва газетасини ўқийверди. Бир оз ўтмасдан бошқа бир чумчуқ келиб қўнди. Ота:\n-“Бу нима?”- деди. Ўғил газетани ғижимлаб, отасига ўқдай қаради:\n-“Қанақа одамсиз, дада, гапга тушунасизми ўзи, йўқми?! Чумчуқ дедим-ку, чу-ум- чу-уқ! Энди тушундингизми?”-дея бақирди. Ота ўғлига термулди, хўрлиги келди. Сўнг ўрнидан туриб, кета бошлади. Ўғил асабийлашди:\n-“Қаёққа? Ўтиринг жойингизга!”-деб бақириб берди. Ота ўғлига қараб:\n-“Сен ўтириб тур, мен ҳозир чиқаман”,-деди-да, уйига кириб кетди. Ҳиёл вақтдан кейин қайтиб чиқди. Қўлида бир дафтар бор эди. У отанинг кундалиги бўлиб, ёшлигидан айрим воқеаларни ёзиб юрарди. Шу ўғли уч яшарлигида, бир воқеани ёзиб қўйган экан. Ўша жойини варақлаб топиб, ўғлига узатди- да:\n- “Ўқи”,- деди. Ўғил ўқишни бошлади...\n“Уч яшар ўғлим билан бирга боғда ўтирган эдик , дарахтга бир чумчуқ келиб қўнди. Ўғлим мендан: -“Дада, бу нима?” деб сўради.Мен: -“Чумчуқ”, дедим. Яна битта чумчуқ келиб қўнди. -“Дада бу нима?” деб яна сўради. Мен: - “Чумчуқ”, дедим. Учинчи чумчуқ дарахтга қўнганида ўғлим саволини учинчи марта қайтарди. Мен ҳам ўша жавобимни бердим. Шу билан ҳар чумчуқ қўнганида ўғлим мендан сўрайверди, мен хам эринмай жавоб беравердим. Ҳар гал сўраганида ўғлимни эркалаб, бағримга босиб, юз ва пешоналаридан ўпиб қўярдим. Санаб кўрсам, ўғлим мендан йигирма уч марта сўрабди. Мен ҳам эринмасдан йигирма уч марта жавоб берибман”...\nҲикоя охирлагани сари йигитнинг қўли қалтираб борарди. Нихоят, дафтарни ёпиб, ёнига қўйди. Аста ўрнидан туриб отасини қучоқлаб олди ва:\n-“Дадажон, мени кечиринг! Мен ахмоқлик қилдим. Ҳаддимдан ошдим. Кимлигимни унутиб қўйибман. Кўзимни очдингиз. Мени кечиринг, кечиринг” – деди.\nХулоса қилиш эса ҳар биримизни ўзимизга боғлиқ..!\n« Oldingi 42 dan 1515 Keyingi »